Ustavni sud prihvatio inicijativu DJB za ocenu Vučićeve zloupotrebe vlasti – Balkanekspresrb.rs\nUstavni sud prihvatio inicijativu DJB za ocenu Vučićeve zloupotrebe vlasti\nUSTAVNI sud Republike Srbije prihvatio je inicijativu pokreta „Dosta je bilo“ i pokrenuo je postupak za ocenu ustavnosti i zakonitosti odluke Vlade Srbije o osnivanju koordinacionog tela za sprovođenje borbe protiv korupcije, na čijem je čelu Premijer.\nPremijer Aleksandar Vučić je došao na čelo tog koordinacionog tela u martu prošle godine i time dobio neustavna i nezakonita ovlašćenja da preslišava, usmerava i koordinira rad državnih institucija koje su nezavisne, poput Narodne skupštine, Autonomne pokrajine, Vrhovnog kasacionog suda, Visokog saveta sudstva, Republičkog javnog tužilaštva, Državnog veća tužilaca, Tužilaštva za organizovani kriminal i brojnih regulatornih tela, od Zaštitnika građana do DRI. Premijer je sam sebi dodelio ovlašćenja da koordinira borbu protiv korupcije iako je to u suprotnosti čak i sa samom Nacionalnom strategijom za borbu protiv korupcije.\nVlada Srbije propisala je obavezu po kojoj su sve institucije dužne da premijeru podnose izveštaje o sprovođenju aktivnosti iz Akcionog plana za sprovođenje Nacionalne strategije za borbu protiv korupcije od 2013. do 2018. godine i omogućila premijeru da „usmerava“ poslove državnih organa i institucija.\nUstavni sud je, ceneći navode inicijative koju je potpisao Saša Radulović, naveo pet spornih pitanja: da li Vlada može uzurpirati ovlašćenja drugih državnih institucija, da li može da koordinira rad državnih institucija koje su nezavisne od nje, da li predsednik Vlade može biti koordinator sprovođenja Nacionalne stragegije za borbu protiv korupcije, da li je Vlada ovim prekršila podelu vlasti.\nUloga koordinatora primene nacionalne strategije za borbu protiv korupcije je Zakonom o Agenciji za borbu protiv korupcije poverena Agenciji, a Strategija određuje da koordinaciju sprovodi i Ministarstvo pravde i Savet za borbu protiv korupcije, a ne premijer. Pokret „Dosta je bilo“ od marta prošle godine upozorava da je premijer protivustavno zloupotrebio vlast i time ugrozio ne samo sprovođenje borbe protiv korupcije, već i podelu vlasti na zakonodavnu, izvršnu i sudsku.\nUstavni sud je na sednici održanoj 2. juna ove godine doneo odluku da se pokrene postupak za ocenu ustavnosti i zakonitosti Odluke o osnivanju spornog koordinacionog tela. Ostavio je rok od 60 dana u kome Vlada Republike Srbije treba pisano da se izjasni po ovom pitanju. Sud u obrazloženju svoje odluke navodi da je 20. aprila 2015. godine Vladi Srbije na izjašnjenje dostavio inicijativu pokreta „Dosta je bilo“, ali da u ostavljenom roku od 30 dana, kao ni godini dana po isteku roka, Vlada nije dostavila odgovor.\nUstavni sud je već jednom doneo sličnu odluku o neustavnosti i nezakonitosti zloupotrebe vlasti kad je 2012. godine utvrdio da tadašnji predsednik Boris Tadić nije mogao biti na čelu Nacionalnog saveta za infrastrukturu, podjednako fantomskog kao i ovo Vučićevo koordinaciono telo, jer Vlada ni na koji način nema ovlašćenja da ruši Ustavom garantovanu podelu vlasti na zakonodavnu, izvršnu i sudsku.\nDužnost Ustavnog suda kao zaštitnika ustavno-pravnog poretka je da u ovom slučaju iskoreni Vučićevu protivustavnu uzurpaciju nadležnosti nezavisnih institucija, pravosudne i zakonodavne grane vlasti, a zarad koncentracije političke moći u sferi navodne borbe protiv korupcije.(Press DJB) ♦\nTagsDJB Ustavni sud\nSastanak Vučića sa Draganom Čovićem\nRecepti: Paradajz čorba


Briljantan nastup srpskih strelaca, osvojeno čak šest zlatnih medalja\nVelika grupa srpskih strelaca je sezonu takmičenja u inostranstvu počela ovog vikenda na tradicionalnom turniru „Salona DC Open“ u Solinu, u organizaciji Streljačke družine „Dalmacijacement“. Na mitingu su se okupili takmičari iz šest… »\nMikec odličan na startu Bundeslige\nSport klub 19.10.2021\nDvojica srpskih reprezentativaca, Damir Mikec, srebrni sa Olimpijskih igara u Tokiju, i Duško Petrov, uspešno su startovali u Bundes ligi vazdušnim pištoljem. Obojica se takmiče za klubove u Grupi „Jug“, u kojoj učestvuje 12 klubova – Mikec za… »\nSport klub 11.10.2021\nSrpski strelci su osvojili pet medalja u seniorskoj i jednu u juniorskoj konkurenciji poslednjeg dana Sedmog memorijalnog turnira „Ištvan Poljanac“, održanog u Sportskom centru Vojne Akademije u Beogradu U takmičenju vazdušnim pištoljem Dimitrije… »\nBEOGRAD, 10.oktobar (SSS) - Srpski strelci su osvojili pet medalja u seniorskoj i jednu u juniorskoj konkurenciji poslednjeg dana Sedmog memorijalnog turnira „Ištvan Poljanac“, završenog večeras u Sportskom centru Vojne Akademije u Beogradu. U… »\nBravo: Damir Mikec opravdao ulogu favorita na Memorijalu „Ištvan Poljanac“\nBEOGRAD, 9.oktobar (SSS) – Olimpijski vicešampion Damir Mikec opravdao je ulogu favorita u najmasovnijoj disciplini Memorijalnog turnira „Ištvan Poljanac“, koji na Vojnoj akademiji organizuje Streljački klub Akademac. Mikec se okitio zlatom… »\nSport klub 09.10.2021\nOlimpijski vicešampion Damir Mikec opravdao je ulogu favorita u najmasovnijoj disciplini Memorijalnog turnira „Ištvan Poljanac“, koji na Vojnoj akademiji organizuje Streljački klub Akademac. Mikec se okitio zlatom vazdušnim pištoljem, kojim je… »


Taksa za držanje sredstava za igru u Čačku (video)\nPovodom objavljenih informacija da je grad Čačak doneo novi namet u vidu komunalne takse za držanje sredstava za igru „zabavne igre” u Gradskoj upravi za poresku administraciju podsećaju da je ta odluka doneta jos 2013. godine. Krajem prošle i početkom ove godine taksa je ponovo obuhvaćena odlukom o komunalnim taksama kaže Duško Savković načelnik poreske administracije grada Čačka. Na teritoriji grada Čačka samo je 4 registrovana taksena obveznika koji pored druge delatnosti u svojim prostorima imaju i aparate za zabavne igre. Po donetoj odluci obaveza vlasnika je da plaćaju 22 dinara po aparatu dnevno. Kontrolu će vršiti komunalna i lokalna poreska inspekcija.


Prvanović: Cilj potpisnika zahteva je menjanje programske politike javnog servisa - Društvo - Dnevni list Danas\nPočetna » Društvo » Prvanović: Cilj potpisnika zahteva je menjanje programske politike javnog servisa\nPrvanović: Cilj potpisnika zahteva je menjanje programske politike javnog servisa\nNaučni saradnik Instituta za fiziku i prvi na listi potpisnika apela kojim se traži profesionalno izveštavanje Radio-televizije Srbije (RTS) Slobodan Prvanović izjavio je danas za N1 da je cilj potpisnika zahteva menjanje programske politike javnog servisa.\n2Piše: FoNet 24. januara 2020. 10.41\nOn je rekao da potpisnici, koji dolaze iz redova akademske zajednice, traže da RTS počne da se bavi profesionalno svojim poslom, da ne obmanjuju građane Srbije svojim izveštajima „o tome kako živimo u zlatnom dobu“ i da prikriva razna negativna dešavanja u društvu.\nPrvanović je podsetio da su zahtev potpisala 144 člana akademske zajednice, a kasnije kada je postavljen na internet još 350.\n„Mogu da se priključe svi koji misle da je zahtev korektan. Kritika do sada nije bilo, a ja da znam, a prva podrška je stigla od Inicijative ‘1 od 5 miliona’, a nakon toga Demokratska stranka i Savez za Srbiju“, istakao je Prvanović.\nOn je rekao kako očekuje da se o zahtevu izjasne svi akteri na političkoj sceni Srbije, ali i da od RTS ne očekuje nikakav odgovor, jer potpisnike ne interesuje da polemišu sa predstavnicima javnog servisa, već da se uradi nešto konkretno.\n„Želimo da oni promene program i da počnu da poštuju zakon koji reguliše njihov rad“, istakao je Prvanović.\nRTS, Slobodan Prvanovic, zahtev\nPrvanović: Aktuelna vlast je gora od RTS-a (VIDEO)\nMile u tranziciji kaže:\n25. januara 2020. u 14.06\nNe zelim nikog da razocaram ali ovaj osrednji fizicar je nasao nacin da skrene paznju na sebe\nIskrenost pre svega kaže:\n25. januara 2020. u 15.15\nAko cemo iskreno nije ni osrednji


Trebinjac Mustafa Drljević uručio školi računarsku opremu | Trebinje Danas\nTrebinjac Mustafa Drljević, predsjednik Udruženja građana BiH u Parizu, donirao je danas Osnovnoj školi /OŠ/ „Jovan Jovanović Zmaj“ u Trebinju računarsku opremu i školski pribor.\nRiječ je o deset računara, dva laptopa, jednom projektoru, štampaču i o 1.200 kompleta hemijskih i grafitnih olovaka.\nUručujući opremu, Drljević je podsjetio da na području Trebinja djeluju od 2002. godine, od kada su u više navrata obrazovnim ustanovama donirali računarsku i drugu opremu, ali i raznim udruženjima sa ovog područja.\n„Ja sam Hercegovac i uvijek mi je drago da možemo da pomognemo ovdašnje škole i najveća nagrada nam je kada vidimo radost na licima tih mladih ljudi, ali i veliku zahvalnost nastavnika“, rekao je Drljević.\nOn kaže da su prethodnih dana donaciju uručili i trebinjskoj školi u Gorici, te školi u Stocu, ali i Udruženju dijabetičara i inovatorima istočne Hercegovine.\nUdruženje građana BiH u Parizu djeluje od 1991. godine i do sada je doniralo računarsku opremu i školski pribor osnovnim i srednjim školama širom Republike Srpske i Federacije BiH.\nIz ovog udruženja kažu da su se opredijelili za školstvo jer je budućnost na mladima.\nDirektor OŠ „Jovan Jovanović Zmaj“ Darko Jegdić zahvalio je na vrijednoj donaciji, ukazujući na značaj koju će ona imati za unapređenje nastavnog procesa, te za lakši i brži rad.\nOn je istakao da ovo nije prva donacija koju Drljević uručuje, podsjećajući da je i prije desetak godina ovoj obrazovnoj ustanovi donirao računare koji su mnogo pomogli i djeci i nastavnicima, a kojima se i danas služe.\nDa bi poboljšali kvalitet nastave, rukovodstvo škole je nabavilo dva el-ce-dea za predmetnu i razrednu nastavu, koji omogućavaju savremeno izvođenje nastavnog procesa, a naredne sedmice biće opremljena multimedijalna učionica koja će imati i „pametnu tablu“.


Potpisan Memorandum o razumevanju ombudsmana BiH i Srbije\nZastave BiH i Srbije, ilustrativna fotografija\nInstitucije zaštitnika građana Srbije i Bosne i Hercegovine potpisale su danas Memorandum o razumevanju koji treba da njihovu postojeću saradanju dalje formalizuje, učini bržom i efikasnijom jer predviđa direktnu komunikaciju, osoboeđnu nepotrebne admistracije, pa tako i gubljenja vremena.\nZaštitnik građana Zoran Pašalić je podsetio, nakon potpisivanja memoranduma, da se ovakvim biletaralnim sporazumima, koji su zaključni i sa drugim zemljama, "rešavaju problemi naših građana u inostranstvu, kao i građana tih država kod nas".\n"Ko misli da se problemi rešavaju samo konvencijam ne razumeju suštinu", rekao je Pašalić, navodeći da se dosadašnja saradnja dodatno formalizuje i učvršćuje.\nOn je naveo slučajeve koji se rešavaju ovakvim sporazumima - dovođenje dece nasilno odvedene iz Srbije, iznalaženje naših građana koji su poginuli ili preminuli u drugim državama, do kontakata sa licima u zatvoru.\nPredsedavajući institucije Ombudsmana BiH Ljubinko Mitrović je istakao da se ovim memorandumom dobija "nova dimenzija" saradnje, koja, osim rešavanja pritužbi građana, podrazumeva seminare zaposlenih u ovim institucija, međusobne dolaske pravnika.\nOn je rekao da je na nemali broj problema na koje građani obe država ukazuju, kao što je radni status, obrazovanje, imovinska pitanja.\n"Potpisivanje Memoranduma o saradnji je od velikog značaja za građane", naglasio je Mitrović.\nKako je ovom prilikom rečeno, obraćanje gradjana ovim institucijama je besplatno.


Jovanović: U narednih pet godina digitalizacija 30 usluga važnih za svakodnevni život građana - Ekonomija - Dnevni list Danas\nPočetna » Ekonomija » Jovanović: U narednih pet godina digitalizacija 30 usluga važnih za svakodnevni život građana\nJovanović: U narednih pet godina digitalizacija 30 usluga važnih za svakodnevni život građana\nMihailo Jovanović, direktor Kancelarije za IT i eUpravu sastao se danas sa visokim zvaničnicima Svetske banke za javni sektor, Karolinom Rendon, Šihom Nagaki, Srđanom Svirčevim i Vikramom Menonom, navodi se u saopštenju Kancelarije za informacione tehnologije i elektronsku upravu.\n0Piše: Danas Online 07. oktobra 2019. 15.22\nFoto: Kancelarija za informacione tehnologije i elektronsku upravu\nNa redovnom sastanku sa zvaničnicima Svetske banke, kako se navodi, govorilo se o implementaciji zajedničkog Projekta unapređenja usluga elektronske uprave, koji je prvi kapitalni projekat izgradnje digitalne infrastrukture javne uprave u Srbiji. Vlada Srbije i Kancelarija za IT i eUpravu, uz podršku Svetske banke, pristupaju sistemskoj izgradnji infrastrukture potrebne za digitalizaciju usluga javne uprave, formiranje moderne eUprave, a sve u cilju potpune transformacije javne uprave u efikasan servis građana i privrede.\nZvaničnici Svetske banke pohvalili su, kako piše u saopštenju, brzinu reformi javne uprave koje sprovodi Kancelarija za IT i eUpravu kao i implementaciju Projekta.\n„Projekat unapređenja usluga elektronske uprave u Srbiji, vredan 55 miliona dolara, omogućava digitalizaciju velikog broja usluga za građane. Do kraja projekta, u narednih pet godina, planirana je potpuna digitalizacija 30 usluga važnih za svakodnevni život građana i privrede, kroz omogućavanje njihove dostupnosti putem interneta i mobilnog telefona, ali i izgradnja kompletne infrastrukture eUprave spremne za digitalizaciju svih usluga“, izjavio je Jovanović.\nOn je dodao da će dodatnih 120 usluga, koje u najvećoj meri utiču na život građana, biti detaljno snimljene i optimizovane, čime će se obezbediti kontinuitet digitalizacije usluga i u narednim godinama.\nU saopštenju se navodi i da je jedan od važnijih elektronskih sistema, koji će među prvima biti omogućen kroz Projekat unapređenja usluga elektronske uprave u Srbiji, jedinstvena državna ePisarnica. Kompletna komunikacija državnih organa, međusobno ali i sa građanima i privredom, biće elektronska, što će za 90 odsto ubrzati rad javne uprave, i što je veoma važno osigurati informacionu bezbednost podataka.\nU okviru Projekta unapređenja usluga elektronske uprave u Srbiji biće uspostavljen i Metaregistar – sistem neophodan za standardizaciju obrade podataka i čuvanje u formatu pogodnom za digitalizaciju novih usluga za građane i privredu. Metaregistar će obezbediti popis svih elektronskih evidencija i registara u zemlji, ističe se u saopštenju.\n„Prvi put ćemo znati ko vodi i ko je nadležan za koju elektronsku evidenciju ili registar podataka, a samim tim uvodimo red u digitalizaciju podataka svih državnih institucija. Cilj nam je da se promena podataka u jednom izvornom registru automatski odrazi na promenu podataka u ostalim, tako da građani neće morati da idu na više šaltera kada promene adresu ili prezime“, rekao je Jovanović.\nNaročito velika i značajna uloga Svetske banke je, kako se navodi, u opremanju IKT infrastrukture Državnog data centra, čija je gradnja već počela u Kragujevcu, a na kojoj će se čuvati podaci kompletne elektronske uprave u Srbiji. Postojeći Državni data centar u Beogradu i novi u Kragujevcu povezivaće se i razmenjivati informacije u realnom vremenu, što će obezbediti dodatnu pouzdanost i bezbednost podataka građana i sistema eUprave.\nDa bi podaci građana Srbije bili zaštićeni u skladu sa svetskim normativima, u okviru Projekta unapređenja usluga elektronske uprave u Srbiji, već je izrađen Pravilnik o načinu i merama zaštite podataka o ličnosti, navodi se u saopštenju i dodaje se da ovaj pravilnik reguliše ko je odgovoran za zaštitu podataka, način postupanja sa podacima, kao i koja su prava osoba čiji se podaci obrađuju.\nDigitalizacija, eUprava, IT, mihailo jovanovic\nNa portalu eUprava dostupni podaci iz 20 evidencija i registara\nDostupna nova usluga elektronskog upisa u srednje škole\nNovi sistem za državne ispite\nVučićeva nova normalnost\nTV heroine (2)\nMorem protiv korone\nJadno i bedno


Preuzmite našu aplikaciju! - Kulturni kišobran\nIzložba "Master State" Katarine Jovanović Alfe i Senke Trivunac u...\nRazglednica iz Kolumbije: Zašto je za grad Zipaquirá bitan Gabrijel...\nKulturni kišobran pokrenuo je svoju prvu mobilnu aplikaciju! Od danas su vesti iz sveta kulture na dohvat ruke čitaocima! Budite među prvima koji će preuzeti aplikaciju.\nAplikaciju možete da preuzmete na Google Play-u na ovom linku.\nAko vam se aplikacija dopala, ili imate neku sugestiju, pa i kritiku – značilo bi nam da aplikaciju ocenite i napišete recenziju.\nFoto: Kulturni kišobran/Promo\naplikacija, google play, Kulturni kišobran, Nikola Spasić, saopštenje, Vesti


U četvrtak akcija dobrovoljnog davanja krvi - KruševacGrad\nU prostorijama Crvenog krsta Kruševac sutra (16.septembar) će u periodu od 08 do 14 časova biti organizovana redovna akcija doborovoljnog davanja krvi. Akcija će biti sprovedena uz poštovanje svih protivepidemijskih mera\nUz poziv građanima da dođu ako su zdravi a mogu i žele da daju krv, iz Crvenog krsta poručuju da davaoci ne treba da brinu zbog aktuelne epidemiološke situacije jer se u cilju sprečavanja širenja korona virusa primenjuju dodatne mere opreza.\nTakođe, apeluju na davaoce da ne dolaze ukoliko imaju simptome koji mogu da se dovedu u vezu sa korona virusom, te ako su u poslednjih 28 dana putovali van granica Srbije ili su bili u kontaktu sa obolelom osobom.\nInače, u okviru letnje kampanje organizovano je deset akcija doborvoljnog davanja krvi i prikupljeno 600 jedinica ove dragocene tečnosti.\nU ovom mesecu, pored redovnih akcija koje se inače organizuju svakog prvog i trećeg četvrtka u mesecu u prostorijama Crvenog krsta, realizovane su i tri vanredne na terenu.\n24.02.2022 0 429\n02.02.2022 0 180\n26. maja 2022., 04:20


Izvor: RTS, 16.Feb.2019, 15:49\nHrvatska predsednica Kolinda Grabar Kitarović navodi da smatra važnom saradnju sa Srbijom pri čemu je posebno važno, kako je navela, rasvetliti sudbinu nestalih.\nKolinda Grabar Kitarović je navela da da je kao i do sada odlučna da podrži Hrvate u BiH u njihovom nastojanju da ostvare sva svoja prava koja im pripadaju kao konstitutivnom narodu.\nKitarovićeva je istakla da važnim smatra i >> Pročitaj celu vest na sajtu RTS << rešavanje problema sa Slovenijom.\nHrvatska predsednica smatra da je spoljna politika koju je promovisala od početka snažno usredsređena na što bolje pozicioniranje Hrvatske u EU i NATO.\n"Imala sam jedan cilj – da se glas Hrvatske čuje, prepoznaje i uvažava", rekla je Kitarovićeva na konferenciji za medije povodom četvrte godišnjice od polaganja zakletve kao predsednice, prenosi regionalna tv N1.\n"Dobro je biti članica NATO saveza, ali za svoju sigurnost smo odgovorni mi sami. Izdvajanja za odbranu nisu trošak. Hrvatska se ne brani samo na svojim granicama, već se Hrvatska brani i na drugom kraju. Naša je dužnost da Hrvatsku zaštitimo", poručila je hrvatska predsednica.\nNezavisne Novine: Kitarović: I dalje ću podržavati Hrvate u BiH\nGrabar-Kitarović: Važna saradnja sa Srbijom\nHrvatska predsednica Kolinda Grabar-Kitarović rekla da smatra važnom saradnju sa Srbijom pri čemu je posebno važno, kako je navela, rasvetliti sudbinu nestalih...Ona je to izjavila na konferenciji za medije povodom četvrte godišnjice od polaganja zakletve kao predsednice, prenosi regionalna tv...


Okružni sud Banjaluka odbio prijedlog Republičkog tužilaštva: Pušteni osumnjičeni za planiranje otmice advokata - Glas Srpske\nN.T. 27.10.2021 14:14\nBANjALUKA - Okružni sud odbio je prijedlog Republičkog tužilaštva da odredi jednomjesečni pritvor Diani Jović - Cvetinović, Sanji Stupar i Igoru Periću, osumnjičenima da su pripremali otmicu bijeljinskog advokata Miloša Stevanovića.\nOvo je "Glasu Srpske" potvrdio branilac Perića i Stupar advokat Petko Budiša.\n- U ovom slučaju dokazi su kontradiktorni i nema pokušaja otmice jer osumnjičeni nisu ni jednu radnju preduzeli da to počine. Osim toga planiranje ovog djela nije ni kažnjivo-rekao je "Glasu Srpske" Budiša.\nOsumnjičeni su uhapšeni u nedjelju naveče u Bijeljini.Sumnja se da je Jović - Cvetinović bila organizator otmice, a prema nezvaničnim informacijama motiv je naplata navodnog duga od advokata,


Valjevo/Beograd, 10. jun. 2022. – Nakon što su Preporuke za unapređenje vanzavodskih sankcija i mera u Srbiji predstavljene Zaštitniku građana, tim Odbora za ljudska prava Valjevo je nastavio sa aktivnostima predstavljanja ovog dokumenta stručnoj javnosti.\nSastanak Upravnog odbora Mreže organizacija za postpenalnu podršku Srbije (MOPPS) je bio povod da valjevski Odbor za ljudska prava (kao jedna od članica) predstavi ključne rezultate svog rada u prethodnom periodu.\nMOPPS je Savez organizacija civilnog društva čiji je zajednički cilj unapređenje politika i praksi u oblasti reintegracije i postpenalnog prihvata tako da budu u skladu sa potrebama lica prema kojima je realizovana krivična sankcija i maloletnika koji su bili ili su u sukobu sa zakonom.\nNakon što su predstavnici Tima Odbora za ljudska prava Valjevo detaljno upoznali prisutne o sadržini Preporuka, u dinamičnoj diskusiji predstavnici Upravnog odbora MOPPS–a su istakli da dokument sadrži predloge mera i aktivnosti kojima se doprinosi stvaranju inkluzivnog društva koje prihvata osobe koje su bile u sukobu sa zakonom kao punopravne članove i omogućava im da ostvare svoj puni potencijal.\nMOPPS je nedvosmisleno podržao predloge aktivnosti Odbora za ljudska prava Valjevo, koje će biti usmerene na aktivno zagovaranje izmena i dopuna zakona kojima se unapređuje sistem izvršenje vanzavodskih sankcija i mera u Srbiji.\nAktivnosti se realizuju u okviru projekta „Mera između kazne i šanse – sprovođenje preporuka za unapređenje AIKS“ koji OdborVA sprovodi kroz program „Civilno društvo za unapređenje pristupanja Srbije Evropskoj uniji“ u partnerstvu sa Beogradskom otvorenom školom i uz podršku Švedske.


VOZAČI, NAORUŽAJTE SE STRPLJENJEM: Očekuju se gužve na auto-putevima uoči uskršnjih praznika - iKragujevac\nVOZAČI, NAORUŽAJTE SE STRPLJENJEM: Očekuju se gužve na auto-putevima uoči uskršnjih praznika\nsubota, 07 april 2018 10:55\nTokom vikenda, zbog praznika, na putevima u Srbiji očekuje se veći broj vozila i pojačan intenzitet saobraćaja, a najveće opterećenje saobraćajem je na auto-putevima, saopštio je danas Auto-moto savez Srbije.\nAMSS je upozorio na odrone koji su mogući zbog pljuskova i kiše, a kojih najviše ima u klisurama, planinskim predelima, ali i na ulazu i izlazu iz tunela.\nNa naplatnim rampama u Srbiji nema zadržavanja, pokazuju podaci "Puteva Srbije".\nPrema informacijama granične policije, najveći broj vozila je na graničnim prelazima Srbije sa Mađarskom i Srbije sa Hrvatskom, Horgoš i Batrovci, a zadržavanja na tim prelazima su od pola sata do sat.\nTeretna vozila na prelazu Horgoš čekaju četiri sata, a na prelazu Kelebija sat.\n"U ovim prazničnim danima dolazi do formiranje dužih kolona vozila na ulaznim i izlaznim putničkim terminalima, uglavnom sa Mađarske i Hrvatske strane, kada zadržavanja postaju duža od uobičajenih. Zato je naša preporuka da u tim danima koristite granične prelaze koji su manje opterećeni i na kojima su zadržavanja kraća", naveo je AMSS.


"Šansa za novi početak" - Užicka Republika Press\nUžice je sedmi grad u Srbiji u kome je održan Sajam preduzetništva kao deo projekta “Šansa za novi početak”. Na sajmu koji su organizovali Srpska asocijacija menadžera i DNA kommunicacions uz podršku USAID-a, a podržali Regionalna privredna komora i grad Užice predstavljeno je oko 200 preduzetničkih ideja za započinjanje sopstvenog biznisa.\nDominirale su ideje iz oblasti trgovine, poljoprivrede, proizvodnje i usluga. Osim za one koji tek traže posao sajam je značajan i zbog onih koji bi uskoro mogli da ostanu bez posla, istakla je Jelena Bulatović iz Srpske asocijacije menadžera.Uzgoj koza, prerada mleka i druge ideje koje su predstavljene u Užicu dobri su primeri koji mogu biti podsticaj i za posetioce ovakvih sajmova.\nSama organizacija sajma za posetioce je prilika da razmišljaju o sopstvenim idejama ali i da razgovaraju sa preduzetnicima kaže Rade Ljubojević predsednik Regionalne privredne komore Užice.\nGrad Užice prati sva dešavanja u godini preduzetništva koja se realizuju na području čitave republike. U skladu sa finansijskim mogućnostima grad će podržati i podsticati preduzetništvo. Iako konkretna sredstva za ovu godinu još nisu opredeljena, sigurni smo sigurni da je poljoprivreda grana u kojoj ćemo podržati nove projekte, tvrdi Tihomir Petković gradonačelnik Užica.\nSvaka inicijativa koja ide u smeru zapošljavanja svakako je značajna i za Nacionalnu službu za zapošljavanje. Dosadašnje iskustvo pokazuje pozitivne efekte organizovanja sajmova. Upravo sa ovakvih mesta značajan broj ljudi je krenuo u pokretanje sopstvenog biznisa. Po rečima, Zorana Martinovića, direktora Nacionalne službe za zapošljavanje, iako je podneto oko 6 000 zahteva, 3 500 osoba će u tekućoj godini preko programa samozapošljavanja dobiti šansu da započne sopstveni biznis.\nProizvodne, zanatske i uslužne delatnosti izdvajaju se kao garant opstanka i konkurentnosti na tržištu, čulo se na današnjem Sajmu preduzetništva. Zlatiborski okrug ima dobre preduzetničke primere u praksi ali je njihov broj, kao i u celoj Srbiji i dalje nedovoljan.


Uticaj svetske ekonomske krize na nezaposlenost - Seminarski Diplomski Radovi\nDatum i vreme: 26-09-2021, 10:15 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Uticaj svetske ekonomske krize na nezaposlenost\nUticaj svetske ekonomske krize na nezaposlenost\nSvetska ekonomska kriza je nastala kao posledica ogromne gramzivosti finansijskih i kvazifinansijskih institucija, primarno u SAD-u. Sve je bazirano na velikoj i brzoj zaradi, preko kreiranja hipotekarnih kredita za sve šire slojeve stanovništva, u početku po primamljivim uslovima. Istovremeno, na bazi hipotekarnih kredita emitovane su i hartije od vrednosti koje su donosile visoke prinose, što je motivisalo i institucije van SAD-a da se upuste u takve finansijske operacije. Kada je američka privreda počela ozbiljnije da grca u budžetskom deficitu i povećanim inflacionim tenzijama usled pojačanih naprezanja na ratištima, a njihove Federalne rezerve bile primorane da povećavaju baznu kamatnu stopu, (dok primanja stanovništva nisu registrovala pozitivan iskorak), kreirao se ambijent „kule od karata“ koji je počeo da propada poput domino efekta. Nastala je kriza nepoverenja među bankarima i investitorima, što neminovno dovodi do slabljenja realnog sektora i započinjanja recesionih tenzija u pojedinim razvijenim zemljama, posebno u SAD-u, Velikoj Britaniji i Irskoj. Kako ni Srbija nije usamljeno ostrvo, negativni efekti svetske finansijske krize u svom punom obimu prikazali su se tokom 2009. godine.\nPohlepa i nezajažljiva žeđ za brzom i lakom ekstra zaradom kreirali su finansijski oblakoder od karata koji se vrlo brzo urušio sam od sebe. Finansijski sistem koji nema svoje temelje u jakom realnom sektoru, odnosno novoj dodatoj vrednosti iz tog sektora, već je unapred potpisao svoju smrtnu presudu. Tako se desilo i sa finansijskim sistemom na američkom tržištu. Međutim, kako je smrtni virus proširen i na ostala tržišta, upravo zahvaljujući gramzivosti finansijskih institucija, to je epidemija finansijske korozije poprimila planetarne razmere.\nKada se 2009. godine počelo govoriti o hipotekarnoj krizi u SAD, malo ko je pretpostavljao da će se ona vremenom toliko produbljivati da će konačno prerasti u ekonomsku krizu globalnog karaktera. Tada je u štampi objavljena vest da druga po snazi ekonomija sveta - japanska, definitivno ulazi u recesiju. A prognoze o smanjenom rastu globalne i najvećih nacionalnih ekonomija, od strane World Economic Outlook-a, u svakom narednom izveštaju postajale su sve više pesimistične. Naime MMF preko ovog glasila je već 6. novembra 2009. godine, poručio svetu da „rapidno pogoršanje izgleda” zahteva nove političke stimulanse. Pri tome je napisano da su izgledi rasta svetske privrede u 2009. svega 2,2% ili svega 3/4 projekcija koje su važila samo mesec dana ranije. Svetski rast privrede, od veoma perspektivnih 5% u 2007., već u 2008. pada na 3,75%, da je u u 2009. godini bio jedva iznad 2%. Ovakvo usporavanje globalne ekonomske aktivnosti je, pre svega, rezultat smanjivanja tempa rasta u razvijenim ekonomijama u 2008. godini.\n1Uticaj svetske ekonomske krize na nezaposlenost zemalja u regionu\t5\n1.1Nezaposlenost u privredi BiH, Crne Gore i Republike Hrvatske\t5\n1.1.1\tPreko pola miliona nezaposlenih u BiH\t6\n1.2Poređenje stope nezaposlenosti zemalja u okruženju\t8\n1.3Nezaposlenost u Srbiji\t11\nRegionalne ekonomske integracije u Africi derrick 0 1,550 05-02-2014 11:56 PM\nEkonomičnost kao pokazatelj ekonomske uspješnosti poslovanja derrick 0 1,509 05-02-2014 11:43 PM\nMatematičko-ekonomske funkcije derrick 0 1,283 05-02-2014 11:33 PM\nKomparativna analiza konkurentnosti ekonomske i poslovne politike u Srbiji i Hrvatsko derrick 0 1,314 29-08-2013 02:14 PM


T.V. - Blic\nU poslednja 24 časa, u Republici Srpskoj na virus SARS-CoV-2 je testirano 586 uzoraka, a infekcija je potvrđena kod 95 osoba.\n"UNAPREDITI AVIO-SAOBRAĆAJ" Ministar Mitrović razgovarao sa ambasadorom Španije\nMinistar komunikacija i transporta Bosne i Hercegovine, Vojin Mitrović, razgovarao je danas u Sarajevu sa ambasadorom Kraljevine Španije u BiH, Hozeom Mariom Valdemorom Himenezom.\nOd uništene prostorije napravili prvo javno kupatilo u Banjaluci\nJavno kupatilo “Mozaika prijateljstva” nedavno je završeno u Banjaluci, a volonteri su od uništene prostorije napravili prvo toplo i sređeno kupatilo za građane.\nZgrada Okružnog javnog tužilaštva Banjaluka još oštećena od nevremena\nPrilikom nedavnog olujnog nevremena koje je zadesilo Banjaluku došlo je do oštećenja na fasadi zgrade Okružnog javnog tužilaštva Banjaluka, koja je vidno oštećena i danas, a prolaznici strahuju da bi idući pored mogli biti povređeni.\nParking u centru Banjaluke posle svake kiše pod vodom\nNakon što su evakuisani iz Studentskog centra “Nikola Tesla” u Banjaluci, studentima iz udaljenih mesta Univerzitet u Banjaluci je organizovao prevoz do kuća, jer je i nastava obustavljena na 7 dana.\n"Najapsurdniji projekat u istoriji Balkana": Restartu dovoljno 50.000 KM za nešto što drugi traže MILION I PO\nOvo je najapsurdniji i najnerazumniji projekat u istoriji Balkana. Imamo kontejnere koji ne služe ničemu, na koje je potrošeno preko dva miliona KM, a uklanjanje će koštati više od milion KM, poručio je lider „ReStarta“ Stefan Blagić, koji je tim povodom priredio i performans.\n"DANIMA NIJE PRIČALA I GLEDALA JE U JEDNU TAČKU" Naša pevačica se pre bolesti majke susrela sa velikom porodičnom tragedijom koja ju je dotukla\nBivša košarkašica Milica Dabović, koja će uskoro ući u deveti mesec trudnoće, odlučila je da poseti roditelje u Herceg Novom jer joj doktor više neće dozvoliti da putuje pošto se približava porođaj. Ona je iskoristila lepo vreme i sa majkom uživa uz obalu mora, a kako kao i svaka trudnica ima prohteve, svi članovi porodice su se trudili da joj ih ispune.\nDRAMA U ELITNOM NASELJU Pevačica Goca Lazarević džipom udarila biciklistu\nPevačica Goca Lazarević izazvala je danas saobraćajnu nezgodu kada je svojim vozilom oborila biciklistu u Ulici Partizanske avijacije na Bežanijskoj kosi.\nKAKAV ČOVEK JE MOGAO TO DA URADI Odbačena štenad uginula daleko od očiju prolaznika\nDok je obavljao redovan, dnevni zadatak, fotoreporter “EuroBlica” je naleteo na prizor koji malo koga može da ostavi ravnodušnim.\nZanimljiv natpis kojim Kinezi hvale jedan od svojih proizvoda, sa skromnim poznavanjem srpskog jezika, pojavio se i u kineskoj prodavnici u Prnjavoru.\nJovana Joksimović je u toku dana rodila dve devojčice, kojima su roditelji dali imena Ana i Srna, a Željko nije krio sreću zbog njihovog dolaska na svet.


Učenici iz Vlasenice pokrenuli portal „Glas Vlasenice“ - UPSMedia Učenici iz Vlasenice pokrenuli portal „Glas Vlasenice“ – UPSMedia\nUčenici iz Vlasenice pokrenuli portal „Glas Vlasenice“\nU okviru aktivnosti „Učeničko preduzetništvo, učenici SŠC „Milorad Vlačić“ iz Vlasenice marljivo se pripremaju za „Sajam učeničkih preduzeća“, koji će se održati 21. aprila u Milićima.\nŠest učenika ove srednje škole je došlo na ideju da osnuje novinarsku redakciju, a već su izdali i prvi broj jedinstvenog mjesečenog lista. Potražnja za izdanjem “Glasa Vlasenice” veća je od očekivane. Učenici su izradili i internet stranicu ove školske preduzetničke redakcije, što predstavlja eketronsko izdanje „Glasa Vlasenice“. Stranica je veoma posjećena, a ujedno predstavlja i jedinu takvu stranicu na području opštine Vlasenica.\nSa radom učeničkog portala „Glas Vlasenice“ možete da se upoznate na internet adresi http://glasvlasenice.com/ .\n← Nastavljeni treninzi za mlade preduzetnike u Bratuncu\nFutsal reprezentacija dijabetičara BiH u nedelju u Sasama →\njun 16, 2021, 10:52 pm


Ruska vakcina protiv korone skoro 100 odsto efikasna u stvaranju ćelijskog imuniteta - 28.01.2021, Sputnik Srbija\nEfikasnost ruske vakcine protiv virusa korona „Sputnjik Ve“ (Sputnik V) u razvijanju ćelijskog imuniteta na kovid 19 blizu je 100 odsto, izjavila je naučna... 28.01.2021, Sputnik Srbija\n10:44 28.01.2021 (Osveženo: 01:07 26.08.2021)\n© Sputnik / Evgeniй Odinokov / Uđi u foto-galerijuVakcina protiv kovida "Sputnjik Ve"\nEfikasnost ruske vakcine protiv virusa korona „Sputnjik Ve“ (Sputnik V) u razvijanju ćelijskog imuniteta na kovid 19 blizu je 100 odsto, izjavila je naučna saradnica laboratorije genetskog inženjeringa patogenih mikroorganizama Centra „Gamalej“ pri Ministarstvu zdravlja Rusije Darja Jegorova.\n„Imunološka efikasnost se odnosi na ćelijski i humoralni imuni odgovor. U pogledu humoralnog imunog odgovora (efikasnost vakcine) premašuje 98 odsto prema rezultatima koje sada posedujemo, a u pogledu ćelijskog imuniteta ima tendenciju ka 100 odsto“, izjavila je Jegorova.\nPreliminarna analiza rezultata postregistracionih ispitivanja vakcine pokazuje da je epidemiološka efikasnost vakcine preko 91 odsto, dodala je naučnica.\n„Trenutno imamo podatke o privremenoj analizi epidemiološke efikasnosti vakcine na osnovu rezultata treće faze ispitivanja koja je sada u toku. Ti podaci su u procesu objavljivanja, nadam se da će biti dostupni široj naučnoj zajednici u narednih nekoliko nedelja. Epidemiološka efikasnost vakcine je preko 91 odsto, takvom se pokazala kod potpuno različitih podgrupa pacijenata nezavisno od njihovog pola i uzrasta“, izjavila je Jegorova.\nPrema njenim rečima, tokom postregistracionih ispitivanja nisu zabeležene ozbiljne neželjene reakcije na vakcinu „Sputnjik Ve“ (Sputnik V).\n„Potvrdili smo visoku bezbednost vakcine, nismo registrovali nijedan ozbiljan neželjeni efekat ili smrtni slučaj, koji bi se mogli povezati sa upotrebom vakcine“, dodala je Jegorova.\nOna je takođe saopštila da je do sada vakcinom „Sputnjik Ve“ (Sputnik V), mimo kliničkih ispitivanja, vakcinisano više od dva miliona Rusa.\nHumoralni imunitet odgovara za eliminaciju patogena pomoću proizvedenih antitela, a ćelijski za uništavanje patogena ćelijama organizma.\nUN: Ruska vakcina može odigrati vrlo važnu ulogu u borbi protiv korone\nZa šest dana stiže 50.000 doza vakcina iz Rusije


Prijava za bezbednosni element online preko portala ePorezi – Krstarica\nPrijava za bezbednosni element online preko portala ePorezi\nTanjug 18. novembra 2021. 14:00\nBEOGRAD – Ovlašćena lica obveznika fiskalizacije mogu da podnesu eletronsku prijavu za izdavanje bezbednosnog elementa preko Elektronskog servisa za fiskalizaciju (ESF) na portalu ePorezi, saopštila je danas Poreska uprava.\nBezbednosni element je hardverski ili softverski element koji PU izdaje obvezniku fiskalizacije radi potvrde autentičnosti obveznika fiskalizacije, a račun koji se izda bez njega, objašnjavaju, ne smatra se fiskalnim računom u skladu sa Zakonom o fiskalizaciji.\n„Bezbednosni element je personalizovan za obveznika fiskalizacije, za konkretan poslovni prostor i poslovnu prostoriju i ne može da se koristi od strane neovlašćenog lica, u drugom poslovnom prostoru i poslovnoj prostoriji, odnosno u okviru neodgovarajućeg elektronskog fiskalnog uređaja“, stoji u saopštenju.\nPrijavu mogu da podnesu obveznici kojima je dodeljena jedinstvena oznaka poslovnog prostora i poslovne prostorije, na osnovu podnete PGJO prijave, i oni koji su u poresko sanduče dobili poziv za uvođenje u eFiskalizaciju.\nU Poreskoj upravi objašnjavaju da obveznik podnosi prijavu kada je spreman za fiskalizaciju, odnosno, kada zna koji će fiskalni uređaj koristiti.\nNakon generisanja podataka i izrade bezbednosnog elementa u formi pametne kartice, kako se navodi u saopštenju, ovlašćeno lice u poresko sanduče dobija obaveštenje o izrađenom bezbednosnom elementu i vremenu preuzimanja.\nOni ističu da se pametne kartice preuzimaju na šalteru Vaš poreznik, u nadležnoj filijali Poreske uprave.\nMeđutim, dodaju da se to ne odnosi na obveznike CVPO, koji bezbednosni element preuzimaju u Centru za velike poreske obveznike.\nUkoliko je bezbednosni element u vidu fajla, on se automatski šalje u poresko sanduče, odakle će moći da se preuzme.\nUputstvo za podnošenje prijave za izdavanje bezbednosnog elementa i Registar odobrenih elemenata nalaze se na zvaničnom sajtu Poreske uprave.


- Izgradnjom novog objekta, kao posebne organizacione jedinice, stvorili bi se uslovi za proširivanje usluga koje bi mogli pružati pacijentima. Svi pacijenti bi bili smešteni u istom objektu, olakšala bi se dežurstva osoblja, a dobila bi se i mogućnost da se vodi veći broj međunarodnih kliničkih istraživanja - istaknuto je danas nakon sednice Vlade RS.\nPoručeno je da bi se realizacijom ovog projekta, jačali multidisciplinarni timovi u onkologiji, razvijali eksperti UKCRS sa pravima i odgovornostima za pojedine tumorske lokalizacije, formirali i jačali centri u lečenju pojedinih tumorskih lokalizacija za nivoe cele Republike Srpske, uvodili novi terapijski protokoli kroz obezbeđivanje novih kvalitetnih lekova u onkologiji, ali i brojne druge stvari.\n- Obezbedilo bi se centralno rastvaranje citostatika, nabavile mobilne pumpe za aplikaciju terapije, portovi za aplikaciju HT protokola centralnim venskim putem i osavremenio način aplikacije terapije - saopšteno je iz Vlade Srpske.\nIdejnim projektom je planirano da se u objektu smeste Klinika za hematologiju, Klinika za onkologiju i Klinika za palijativnu negu UKC RS, sa azotnim tankovima za privremeno čuvanje matičnih ćelija tokom lečenja pacijenata.\nVlada RS Univerzitetski klinički centar RS Republika Srpska onkologija


Pravila korišćenja - Kursumlija Bez Cenzure\nSadržaj objavljenih komentara na Blogu ne pretstavlja stavove, tvrdnje ili mišljenja administratora i kreatora bloga, već samo autora komentara. Takođe stavovi objavljeni u tekstovima ili drugim oblicima mediskih sadržaja ne pretstavljaju stavove, tvrdnje ili mišljenja administratora , tako da ne snosimo odgovornost za štetu drugoj osobi ili trećem licu nastalu usled kršenja pravila korišćenja Bloga i drugih zakonskih normi.\nPrilikom davanja komentara zabranjeno su uvrede na verskoj, rasnoj, polnoj osnovi,etničkoj osnovi, direktne pretnje drugim korisnicima, administratorima itd.\nVažno: Ukoliko na Blogu vidite komentar za koji smatrate da je u suprotnosti sa ovim pravilima, bez obzira da li je upućen vama ili nekom drugom korisniku, ili smatrate da je neprimeren, uvredljiv, da sadrži govor mržnje, da je u pitanju spam ili nešto drugo od prethodno navedenog, molimo vas da obavestite administartore tako što ćete kliknuti na opciju više/O Nama/Kontakt koja se nalazi u meniju i preko kontakt forme Žalbe/Prijave poslati poruku administratoru ili na email [email protected] . Nakon toga će administrator proslediti isti autoru ili davaocu komentara kako bi isti mogli da moderiše svoj blog. Trudićemo se da takve komentare I ne odobravamo, ali kako je shvatanje i kategorizacija sadržaja relativna, a precizna kategorizacija zahteva usko stručne sposobnosti koje administratori ne poseduju molimo da nas obavestite ukoliko bude takvih sadržaja.\nMolimo davaoce komentara da razumeju dobru nameru ali i objektivne razloge tj. da administratori nisu stalno ,,on line”, da se ovim ne bave profesionalno, i da će broj tema, odobravanje komentara ali i svega drugog biti u skladu sa vremenom koje administrator mogu da izdvoje.


Svetska izbeglička kriza čije razmere osećaju i građani Srbije prilika je da se podsetimo koliko je krov nad glavom značajan za bezbedan i dostojanstven život svakog čoveka. Hausing Centar čvrsto veruje da smo mi, građani Srbije, deo širih političkih zajednica koje u ovakvim kriznim vremenima moraju tražiti zajedničke načine rešavanja problema i graditi pan-evropsku i svetsku solidarnost.\nBeskućništvo kao najekstremniji oblik socijalne isključenosti je fenomen koji ne poznaje granice, koji traži zajednički i koordiniran pristup i koji svojom univerzalnošću podseća građane na potrebu za solidarnošću i razumevanjem.\nHausing Centar veruje da je beskućništvo moguće iskoreniti i poziva da se Srbija pridruži evropskim zemljama koje imaju nultu toleranciju na beskućništvo – niko u Srbiji ne sme živeti u uslovima beskućništva jer je osiguravanje adekvatnog stanovanja kao osnovne ljudske potrebe neophodno kako bi naše društvo bilo pravedno i dalje se razvijalo.\nDa se izmenama važećih zakona beskućništvo prestane tretirati kao prekršaj.\nDa se usvoji razumevanje beskućništva kao socijalno uslovljene ugroženosti koja zahteva organizovanu reakciju društva.\nDa država uspostavi sistem sveobuhvatnog i redovnog praćenja beskućništva koje je preduslov efikasnih politika iskorenjivanja beskućništva.\nDa se stambeni problemi romske populacije u Srbiji ne tretiraju kao kulturološka specifičnost, već da neformalna naselja sagledamo kao problem beskućništva Roma.\nDa se iz javnih budžeta razvijaju novi kapaciteti socijalnog stanovanja i da se poveća njihova dostupnost najugroženijim grupama građana.\nDa država pruži podršku inicijativama civilnog sektora koje su usmerene na razvoj inovativnih programa za osnaživanje i izlazak iz beskućništva, kao i za prevenciju.\nViše o beskućništvu u Srbiji možete pročitati ovde


PressReader - 24 Sata (Serbia): 2016-11-17 - Dogodine lakše u obećanu zemlju - u Kini živi manje od 1.000 Srba\nDogodine lakše u obećanu zemlju - u Kini živi manje od 1.000 Srba\n- L. Gedošević\nŠANSA - Za razliku od Kineza, kojih u Srbiji živi i radi nekoliko hiljada, Srba u Kini nema ni 1.000. Oni koji su ipak odlučili da ova zemlja bude njihovo privremeno ili trajno mesto boravka i rada najčešće se bave podučavanjem, i to engleskog jezika, ili trgovinom na relaciji Kina - Balkan.\nMeđu njima, najveći je broj posrednika između kineskih i srpskih firmi, a njihova roba stiže ne samo do Srbije, već i do bivših republika SFRJ.\n- Ima i arhitekata, ali i košarkaških i fudbalskih trenera koji rade od pionirskih ekipa do profesionalnih prvoligaških timova. Ovom broju treba dodati i osoblje Ambasade Srbije i našeg konzulata, kao i studente, uglavnom kineskog jezika, koji su dobili stipendiju - kaže Zoran Bogdanović, predsednik Srpsko-kineskog poslovnog kluba.\nBogdanović u Kini živi već dve decenije, i navodi da je najviše ljudi iz Srbije koji ovde žive stacionirano u Pekingu, Šangaju, Guandžou i Šenženu. I on objašnjava da se firme čiji su vlasnici ili suvlasnici Srbi uglavnom bave zastupanjem firmi iz Srbije u NR Kini, i obavljaju razne poslove za svoje partnere, kao i da je trgovina uvoz-izvoz takođe\nveoma zastupljena. Neke od njih ovde posluju i više od dve decenije. S druge strane, objašnjava on, nijedna veća srpska kompanija nema svoje predstavništvo u Kini.\n- Izvoz iz Srbije u Kinu je izuzetno mali, dok je izvoz Kine u Srbiju ogroman. U porastu su i kineske investicije u Srbiju, od Pupinovog mosta, do energetike i infrastrukture, poput pruge Beograd-Budimpešta. Srpskih firmi u Kini je malo, zatvoreni su brojni ofisi, a loša je i povezanost srpskih firmi odavde sa institucijama u Srbiji - priča Bogdanović.\nDa situacija nije najsjajnija, svedoče i podaci. Tako je u 2015. godini ukupan izvoz Srbije u Kinu u iznosio je 20,56 miliona dolara, a vrednost uvoza je bila je 1,54 milijarde. Bogdanović kaže da je baš zbog toga glavni cilj Srpsko-kineskog poslovnog kluba promocija srpskih firmi koje rade u Kini, uspostavljanje kontakata sa institucijama Srbije, ali i onima u Kini. U ovom trenutku se na kineskom\nNajviše je ljudi koji se bave podučavanjem jezika i trgovinom na relaciji\nBalkan - Kina, ali ima i arhitekata, košarkaških i fudbalskih trenera koji rade od pionirskih ekipa do profesionalnih prvoligaških timova. Najviše ljudi iz Srbije stacionirano je u Pekingu, Šangaju, Guandžou i Šenženu\nZoran Bogdanović, predsednik Srpsko-kineskog poslovnog kluba\ntržištu mogu kupiti srpske paštete, sokovi, keks, bebi-kreme...\nJoš jedna stvar je otežavajuća okolnost za građane Srbije - obezbediti radnu vizu i boravak, što nije nimalo jedostavna procedura. Zato je dobra vest što će od sledeće godine državljani Srbije imati pravo da u Kini nesmetano borave mesec dana.\nU ovom trenutku se na kineskom trž\nžištu mogu kupiti srpske paštete, sokovi, keks, bebi-kreme...


Back TURIZAM PLANINSKI TURIZAM Rekordi na Zlatiboru\nčetvrtak, 06 avgust 2015 22:58\nTako je posle Sabora trubača koji je bio tretiran kao kvalifikacioni za Guču i smotre rock zvuka – festivala Hilss Up, održan i Festival narodne muzike, na kome su nastupili mladi pevači sa svojim originalnim numerama, a u skorije vreme će, između ostalih, biti održan i festival “Licidersko srce”.\nIma pak turista koji su namerni da obiđu zlatiborska sela, izletišta ili kupališta. Tako je grupa slovenačkih turista koji su boravili u prelepom zlatiborskom auto kampu, poželela da obiđe Mačkat, prestonicu pršute, da degustira pomenute proizvode, što im je sa zadovoljstvom i vrlo uspešno, organizovala Turistička organizacija Zlatibora.\nSve ove i brojne druge aktivnosti, doprinele su da ova planinska lepotica zabeleži povećanje broja gostiju od čak 19% odsto u prvih sedam meseci u odnosu na isti period prošle godine, kao i da u julu 2015. godine ima porast broja noćenja za 15,9 odsto.\nPo svemu sudeći, Zlatibor će ovogodišnju turističku sezonu završiti sa redordnim brojem zadovoljnih turista.\nI dok turisti uživaju u čarima srpske slatne planine, ne mere se samo statistički podaci vezani za posećenost, već i kako ih i na koji način domaćini dočekuju. Tako je Turistička organizacija Zlatibora, tradicionalno, raspisala konkurs zа dodelu nаgrаde “Zlаtni bor” zа 2015. godinu za nаjuređenije dvorište nа Zlаtiboru, nаjuređenije dvorište u seoskom domаćinstvu, nаjboljeg izdаvаoca ležаjа nа Zlаtiboru, nаjboljeg izdаvаoca ležаjа nа selu, nаjbolji ugostiteljski objekаt (hotel, motel, pаnsion, аpаrtmаnsko nаselje, odmаrаlište… restorаn, piceriju, noćni klub, kаfe bаr…), nаjbolju turističku аgenciju (bez obzirа gde je sedište), orgаnizаciju kojа je doprinelа rаzvoju turističke ponude Zlаtiborа, nаjboljeg recepcionera, nаjboljeg kuvаra, nаjboljeg konobаra, nаjbolju spremаčicu, pojedinca koji je doprineo rаzvoju i promociji turizmа Zlаtibora.\nNаgrаde se sаstoje od prigodne stаtue i plаkete, а dodelа nаgrаdа će biti jаvnа uz prisustvo medijа, i biće sprovedenа u drugoj polovini аvgustа 2015


Povratku zanimanja za zanatske smjerove u srednjim školama najviše doprinijela "Alumina" - Zvornicki.ba\nBrzo zaposlenje nakon završetka srednje škole, prilagođeno potrebema privrede, bio je glavni razlog što je najviše svršenih osnovaca u tri upisna roka u Zvorniku izabralo tehnička i trogodišnja zanimanja.\nČinjenica da je u Kompaniji „Alumina“ prošle i ove godine krenula intenzivnija smjena radnika, zbog odlaska u penziju, uticala je da učenici biraju zanimanja poput hemijskih tehničara, varilaca i obrađivača metala rezanjem.\nDirektor Tehničkog školskog centra u Karakaju Goran Grujić kaže da je, djelimično, izvršena izmjena plana upisa.\n– Zbog manjeg interesovanja za zanimanje automehaničar koji je kombinovan sa smjerom obrađivač metala rezanjem, izmjenom plana upisa izvršili smo promjenu da cijelo odjeljenje bude smjera obrađivač metala rezanjem, zbog interesovanja učenika i realne potrebe privrede – rekao je Grujić i dodao da su izuzetno zadovoljni proteklim upisom za školsku 2018/2019. godinu.\n– U ovoj godini, do sada je upisano 188 učenika, dok je školu završilo 139 učenika, što je za 50 učenika više, zbog čega smo izuzetno zadovoljni proteklim upisnim rokovima. To je najbolji pokazatelj da su osnovci zainteresovani za zanate i tehnička zanimanja. Veliko interesovanje je bilo za zanimanje hemijski tehničar, varilac, obrađivač metala, elektro i saobraćajnu struku, te vozače i rukovaoce građevinskih mašina – rekao je Grujić i istakao da već nekoliko godina bilježe porast broja upisanih učenika u odnosu na broj svršenih srednjoškolaca.\nU Srednjoškolskom centru „Petar Kočić“ u potpunosti su popunjena odjeljenja laboranata i medicinske škole kao i kombinovano odjeljenje ugostiteljske škole smjer kuvar i konobari, kaže direktor ove obrazovne ustanove Biljana Pisić.\n– Činjenica da svi kuvari i konobari odmah po završetku školovanja dobiju posao, kao i potrebe „Alumine“ za zanatima i hemijskim tehničarima uslovili su da oni budu najviše atraktivni osnovcima. Ako se uradi analiza prekvalifikacije radnika vidi se da su ova zanimanja najviše privlačna i onima koji mijenjaju zanimanje zbog zaposlenja – rekao nam je Milan Cvijetinović, načelnik Odjeljenja za privredu i društvene djelatnosti Gradske uprave u Zvorniku.\nKako su istakli u Birou za zapošljavanje u Zvorniku, zanati su deficitaran kadar, a oni koji se vode na evidenciji uglavnom ne traže zaposlenje u svojoj struci.\nTagged Biljana Pisic, direktor grujic, direktorica biljana pisic, goran grujic, obrazovanje, Skola, srednja skola, SŠC, SŠC Petar Kocic, TŠC Karakaj, zanimanje\nPrevVeličanstven vatromet i Milica Todorović otvorili “Zvorničko ljeto” (FOTO+VIDEO)\nNextPreventivne aktivnosti povodom bezbjednog učešća biciklista u saobraćaju (FOTO)


Karte za drugu fazu EP u rukometu - Dan u Beogradu\nNaslovna » Izlasci » Sport » Karte za drugu fazu EP u rukometu\nKarte za drugu fazu EP u rukometu\nAh Neša 18. januar 2012. Sport Postavite komentar\nReprezentacija Srbije će utakmice druge faze takmičenja na EHF EURO 2012 igrati u „Beogradskoj Areni“. Mečevi su na programu 21, 23. i 25. januara.\nUlaznica za te termine još ima, a Stanića, Ilića, Nikčevića i ostale svako može da vidi uživo ako plati 1.000, 1.500, 2.500, 5.000 ili 8.000 dinara. Prodajna mesta su blagajne Arene, Ušća „SC“, blagajna Doma sindikata, kao i knjižare „Vulkan“.\nSve o EP u rukometu pogledajte OVDE! (danubeogradu.rs)\nTagoviep u rukometu rukomet sport\nPrethodni Nekoliko hiljada turista stiglo u Beograd zbog rukometa\nSledeći Digitalni printovi Zorana I. Tenšića


Zimski red letenja: Air Serbia i dalje leti za Hamburg\nNaslovna » Avio karte » Zimski red letenja: Air Serbia i dalje leti za Hamburg\nAh Neša 19. septembar 2016. Avio karte Postavite komentar\nDirektan let Beograd – Hamburg u mreži Air Serbia biće aktuelan tokom cele godine, posle uspešne letnje sezone.\nNova linija ostvarila je odlične rezultate tokom leta.\nOd 4. oktobra 2016. godine, avio-kompanija će obavljati tri leta nedeljno do najvećeg lučkog grada u Nemačkoj, sa više od 1,8 miliona stanovnika, i na ovu liniju uvesti veći avion Airbus A319 sa 128 sedišta.\nAirbus A319 će na ovoj liniji zameniti avion bombardije CRJ-900 sa 86 sedišta koji je dobijen na lizing od avio-kompanije Adria Airways, čime je kapacitet za prevoz putnika uvećan za 12 procenata na 768 sedišta nedeljno i gostima ponuđena opcija putovanja biznis klasom na ovoj liniji.\nPrelazak na avion A319 će gostima takođe omogućiti da koriste usluge koje su isključivo dostupne na floti aviona Airbus Air Serbia, kao što je „Wi-Fly“, usluga interneta i mobilne telefonije na letu, i „Elevate Play“, usluga bežičnog učitavanja i reprodukcije filmova, TV emisija i muzike.\nDirektan let iz Hamburga do Beograda traje dva sata, a red letenja je prilagođen tako da omogućava jednostavne konekcije preko srpske prestonice do gradova kao što su Atina, Solun, Sofija i Bukurešt.\nAir Serbia je uvela letove za Hamburg 15. juna 2016. godine, čime je ovaj grad postao peta destinacija u Nemačkoj do koje avio-kompanija leti direktno, posle Berlina, Diseldorfa, Frankfurta i Štutgarta.\nZimski red letenja za Hamburg koji važi od 30. oktobra 2016. godine:\nBeograd – Hamburg… četvrtak (6.35), ponedeljak i nedelja (18.00)\nHamburg – Beograd … četvrtak (9.30), ponedeljak i nedelja (20.55)\nTagoviair serbia avio karte avio karte beograd - hamburg direktni letovi hamburg nemačka\nPrethodni Beograd član WTCF\nSledeći U bioskopima: The Beatles: Eight Days A Week


Pamerove izjave ruše sve diplomatske norme ponašanja – Top Portal\nsubota 23 novembar 2019 / 1:30\nPamerove izjave ruše sve diplomatske norme ponašanja\nČlan Predsjedništva SNSD-a i izabrani poslanik te partije u Predstavničkom domu Parlamentarne skupštine BiH Staša Košarac rekao je da je predsjednik Republike Srpske Milorad Dodik bio u pravu kada je uputio pismo ambasadoru Austrije u BiH Martinu Pameru sa primjedbama za nediplomatsko ponašanje o čemu najbolje govori i današnja reakcija austrijskog ambasadora.\n„Ambasador Pamer u svom odgovoru pokušava da diskvalifikuje legitimno izabranog predsjednika zemlje u kojoj službuje kao ambasador i koja je primila njegov agreman. To je neprimjereno za ambasadora jedne visokocivilizovane zemlje kao što je Austrija, koja je još i članica Evropske unije“, istakao je Košarac u izjavi za Srnu.\nOn je naglasio da začuđuje da ambasador jedne zemlje, sa kojom BiH i Republika Srpska imaju odlične odnose, u obraćanju javnosti povodom pisma koje mu je uputio predsjednik Dodik, poziva investitore iz Austrije da ne investiraju u BiH, odnosno Republiku Srpsku.\n„Posao svakog ambasadora, posebno ako dolazi iz zemlje Evropske unije, je da radi suprotno i da podstiče investitore iz svoje zemlje da ulažu u zemlju u kojoj službuju. Nakon ovakvih izjava ambasadora Pamera, koje ruše sve diplomatske norme ponašanja, lidere iz Evropske unije ne treba da čudi zašto je podrška evropskim integracijama u BiH na niskom nivou s obzriom na činjenicu da se ovako ponaša ambasador zemlje koja je članica Unije“, istakao je Košarac.\nOn je upitao Pamera da li u svom obraćanju predsjedniku Dodiku iznosi lični stav ili stav austrijske Vlade. „Mislim da je ovo pitanje sasvim na mjestu“, rekao je Košarac, dodavši da čisto sumnja da je to stav austrijske vlade.\nVučić: Merkelova zahtijeva sastanak\nDelegacija NSRS u Nevesinju na obilježavanju mitrovdanskih bitaka


RTS :: Tenis - Šangaj: Čekinato - Đoković\nRTS 2 Tenis - Šangaj: Čekinato - Đoković\nčetvrtak, 11. okt 2018, 09:00\nTenis - Šangaj: Čekinato - Đoković\nOvogodišnji šampion Vimbldona i Ju-Es opena dobio je šansu da se revanšira poslednjem teniseru koji ga je savladao na nekom od grend slem turnira.\nPre četiri meseca tada malo poznati Italijan napravio je senzaciju na pariskoj šljaci pobedom nad Novakom Đokovićem u četiri seta. Marko Čekinato bio je 72. na ATP listi, a sada se nalazi nadomak ulaska među 20 najboljih. Napravio je fantastičan skok, ali šta tek reći za Đokovićev učinak od momenta kada ga je Sicilijanac šokirao na Rolan Garosu. Novak je posle tog turnira bio 22. na svetu, sada je na trećem mestu, sa dobrim izgledima da okonča sezonu na broju jedan po peti put u karijeri. Osvojio je dva poslednja grend slema, kompletirao kolekciju trofeja sa Masters 1000 turnira titulom u Sinsinatiju, izgubio je finale Kvinsa od Čilića i pored meč lopte u drugom setu, a jedino je u Torontu ispao u osmini finala od Cicipasa.\nU istom četvoromesečnom periodu Čekinato je pobedio na turniru serije 250 u Umagu (druga titula u karijeri, prethodna u aprilu ove godine u Budimpešti) i bio je polufinalista Istborna. Na četiri turnira severnoameričke turneje u avgustu nije dobio nijedan meč na tvrdoj podlozi, pa su njegove dve ovonedeljne pobede u Šangaju protiv bivšeg finaliste Žila Simona i Južnokorejca Čunga već veliki uspeh. Obojicu je savladao posle izgubljenog prvog seta, a odlučujući je dobio u tajbrejku, što potvrđuje da ima snažnu volju i odlučnost u presudnim trenucima. Baš te vrline su mu i donele neočekivani trijumf nad Đokovićem na pariskom stadionu Suzan Lenglen, jer je i tada osvojio dva od tri seta u tajbrejku, a u četvrtom setu je najpre stigao Novakovu prednost od 5:2, a zatim i spasao tri set lopte u tajbrejku koji je dobio sa 13:11.\nKljučna razlika u odnosu na pariski duel nije podloga (mada je Čekinatu šljaka omiljena) nego nivo igre i samopouzdanja Novaka Đokovića. On je drastično poboljšao formu tokom letnjih meseci, dostigao je i optimalan nivo fizičke pripremljenosti, a i veoma je motivisan da ovu turbulentnu godinu završi na prvom mestu, što bi bio jedan od najvećih podviga u istoriji ATP liste, imajući u vidu sve okolnosti u vezi sa povredom lakta i operacijom u februaru.\nMeč Novaka Đokovića i Marka Čekinata počeće u 9 sati ujutro, direktan prenos je na Drugom programu, gde ćete prethodno od 7 sati moći da pratite i meč Aleksandra Zvereva i mladog Australijanca Aleksa de Minaura.


Tramp: NAFTA je jedan od najgorih trgovinskih sporazuma ikada | Nova Ekonomija\nDonald Tramp FOTO: Wikipedia\nAmerički predsednik Donald Tramp izjavio je da nema potrebe da se Kanada uključi u novi trgovinski sporazum NAFTA i upozorio Kongres da se ne meša u pregovore.\n"Nema političke potrebe da Kanada bude u novom NAFTA sporazumu. Ukoliko ne postignemo dobar sporazum za SAD nakon decenija zlostavljanja, Kanada će izaći. Kongres ne bi trebalo da se meša u ove pregovore ili ću jednostavno prekinuti NAFTA u potpunosti i mi ćemo biti mnogo bolji", napisao je Tramp na svom Tviteru.\nPrema njegovim rečima, NAFTA je jedan od najgorih trgovinskih sporazuma ikad postignutih jer je SAD zahvaljujući njemu izgubila hiljade poslova i milione radnih mesta.\n"Bili smo daleko bolji pre NAFTA, nismo trebali da je potpisujemo. Pravimo novi sporazum ili se vraćamo u stanje pre NAFTA", napisao je Tramp.\nMeđutim, Asošiejted pres navodi da nije jasno da li Trampova administracija ima ovlašćenja da postigne novi trgovinski sporazum samo sa Meksikom, i isključi Kanadu, pošto Kongres SAD mora da odobri bilo koju izmenu NAFTA i mogao bi da odbije da usvoji sporazum bez učešća Kanade, dugogodišnjeg saveznika Vašingtona.\nSAD i Meksiko su u ponedeljak postigli dogovor o novom trgovinskom sporazumu umesto NAFTA bez trećeg partnera Kanade, posle čega je kanadska ministarka spoljnih poslova Kristija Frilend skratila putovanje po Evropi i u utorak požurila u Vašington da pokuša da obezbedi učešće Kanade u novoj verziji NAFTA.\nPregovori Vašingtona i Otave traju od tada, a glavni sporovi su vezani za kanadsko tržište mlečnih proizvoda i za nastojanja SAD da zaštite svoje farmaceutske kompanije od konkurencije, navodi AP.\nTramp je u petak obavestio Kongres da u roku od 90 dana planira da potpiše sporazum s Meksikom koji bi zamenio NAFTA i da se nada da će i Kanada biti deo njega.\nOn je u subotu tvitovao iz svog golf kluba u saveznoj državi Virdžinija, gde je otišao dok su tri bivša predsednika SAD i brojni zvaničnici bili na ceremoniji ispraćanja preminulog senatora Džona Mekejna na koju Tramp nije pozvan.\nTramp da prestane da se meša u situaciju na Bliskom istoku\nTramp preti povlačenjem vojne podrške zemljama Bliskog istoka\nTrudo: Ne potpisujemo sporazum NAFTA bez mehanizma za rešavanje sporova\nOčekujem da cena nafte ostane između 70 do 80 dolara po barelu


Smart Watering instaliran u najvećem voćnjaku u Srbiji - Smart Watering sistemi za pametno navodnjavanje\nSmart Watering instaliran u najvećem voćnjaku u Srbiji\nZajedno sa stručnjacima iz Delta Agrara razvili smo IoT rešenje koje omogućava potpunu automatizaciju navodnjavanja. Naš softver je sada dovoljno pametan da samostalno donosi odluke o navodnjavanju na osnovu podataka prikupljenih iz polja i kontroliše proces bez intervencije čoveka.\nU voćnjaku u Čelarevu čija je ukupna površina preko 400ha, instaliran je naš kontroler najnovije generacije koji omogućava potpunu automatizaciju navodnjavanja.\nNa pitanje da li će i na koji način automatizacija navodnjavanja doprineti efikasnosti voćarske proizvodnje u njihovom voćnjaku menadžer voćarske proizvodnje u Delta Agraru, Zoran Đogić odgovara: “ Sada nam taj posao rade dva inženjera. Oni obilaze voćnjak i puštaju navodnjavanje i proveravaju stanje sistema. Sada ćemo sve informacije iz polja i upravljanje opremom moći da radimo sa jednog mesta što je ogromna prednost i ušteda. Druga stvar, sve su bitniji kontrolisani uslovi proizvodnje, a automatizacija će svakako smanjiti mogućnost ljudske greške i omogućiti lakšu kontrolu svih faktora koji utiču na proizvodnju.”\nSmart Watering aplikacija uz pomoć integracije sa meteo stanicama automatski kontroliše navodnjavanje uzimajući u obzir vlažnost zemljišta sa više dubina i na taj način svakoj biljci omogućava optimalnu količinu vode u svakom momentu. To znači da aplikacija sama odlučuje koji deo vočnjaka će se navodnjavati a navodnjavaće se baš onoliko koliko je neophodno da vlažnost zemljišta bude optimalna za biljku.\nI ne samo to, aplikacija ima precizne podatke o količini vode koja je data po površini koja se navodnjava i omogućava merenje pH vode u polju kako bi se stvorili najbolji mogući uslovi za usvajanje hranjiva.\nNova verzija Smart Watering kontrolera pored automatizacije navodnjavanja donosi pregršt novina, a neke od njih su:\nkontrola pH i EC vode\nprogramiranje navodnjavanja u m3\nintegracija sa meteo stanicama\npovratna informacija o stanju opreme u polju\nSmart Watering sada u ponudi ima distribuirano IoT rešenje za upravljanje navodnjavanjem primenjivo na voćnjake preko 20ha.\nOvom instalacijom smo uvdeli da pored manjih proizvođača sa kojima smo do sada sarađivali možemo da ispunimo tehničke zahteve ogromnih proizvodnih sistema kao što je Delta Agrar.\n← Smart Watering tim ulazi u Delta Biznis Inkubator.\n+381 65 523 13 00\nCopyright © 2019 Smart Watering sistemi za pametno navodnjavanje


Telenor omogućava besplatan pristup Vikipediji za 135 miliona korisnika u Evropi i Aziji | PC Press\n28. februar 2012 – Telenor grupa i Fondacija Vikimedija danas su objavile novo partnerstvo u okviru kojeg će Telenorovim korisnicima u Aziji i jugoistočnoj Evropi biti omogućen besplatan pristup Vikipediji preko mobilnog telefona. Ponudom Vikipedije za 135 miliona mobilnih korisnika, Telenor grupa i Fondacija Vikimedija potvrđuju svoju posvećenost da omoguće što većem broju ljudi pristup besplatnom i otvorenom znanju koje nudi Vikipedija.\nOva inicijativa je deo mobilne strategije Fondacije Vikimedija, čiji je cilj da dopre do milijardi ljudi širom sveta koji internetu pristupaju prvenstveno preko mobilnog telefona. U partnerstvo je za sada ušlo sedam zemalja u kojima Telenor posluje: Tajland, Malezija, Pakistan, Bangladeš, Indija, Crna Gora i Srbija, a očekuje se da će do kraja godine biti još potpisnica. Ovaj sporazum će početi da se sprovodi u drugom kvartalu 2012.\nPročitajte i: Google Maps: Docrtavanje puteva na mapi\nPročitajte i: Wikimedia lansira plaćeni servis za velike kompanije\nTagovi: besplatan Internet, Telenor, vikimedija, Vikipedija, wikimedia, Wikipedia, Wikipedija\n← Predstava za decu “Kako se bezbedno ponašati na internetu”\nTelefoni za izlet →


Ugljevik: Za 84 pčelara 35.350 KM podsticaja - NTV Arena\nU Ugljeviku su danas 84 pčelara dobila rješenja o podsticajima iz opštinskog budžeta u ukupnom iznosu od 35.350 KM.\nNačelnik opštine Ugljevik Vasilije Perić je, nakon uručenja rješenja o podsticajima, rekao da su pčelari prijavili ukupno 3.535 pčelinjih društava, koja su subvencionisana sa po 10 KM.\nOn je naveo da se podsticaji dodjeljuju privredi za nova radna mjesta, ali i poljoprivredi, napominjući da je pčelarstvo veoma značajno, posebno za ugljevičko područje koje je poznato kao voćarski kraj.\n“Sa rukovodstvom pčelara imamo dobru saradnju, a dogovorili smo se da tokom godine zajednički realizujemo i druge projekte”, rekao je Perić.\nPredsjednik Upravnog odbora Udruženja pčelara “Majevička košnica” Zdravko Simić zahvalio je rukovodstvu opštine Ugljevik za podršku i napomenuo da im ovaj podsticaj mnogo znači.\n“Ovo nam znači kao i moralna podrška da istrajemo, bez obzira na situaciju sa lošim prihodima. Važno je da mladi pčelari, koji su tek zakoračili u svijet pčelarstva, proširuju pčelinjake i ostvare prinos”, rekao je Simić.\nTags: pcelari, podsticaji, poljoprivreda, ugljevik\nBuduća zajednička komisija otklanjaće imovinsko-pravne nejasnoće


Napitak koji skida kilograme i smanjuje rizik od srčanog udara | WebTribune\nHome ŽIVOT Napitak koji skida kilograme i smanjuje rizik od srčanog udara\n“Ovo jedinjenje može biti čak i jače od vitamina C i E, koji su vrlo, vrlo jaki antioksidansi, a oni pomažu u sprečavanju oštećenja ćelija”, kaže nutricionista Čelzi Šnajder.\n“Klinička ispitivanja u vezi sa zelenim čajem još uvek su u ranoj fazi. Svima savetujem da ga piju jer može samo biti od koristi. Međutim, nutricionizam je nauka i potrebno je vreme da dođemo do egzaktnih zaključaka”, kaže nutricionista Nensi Farel Alen.\n“Neke male studije kažu da zeleni čaj može biti preventivan za određene vrste raka, kao što su rak dojke, jajnika, endometrija, pankreasa i raka usne duplje, ali ipak je ova studija nedovoljna da bi se ovo sa sigurnošću tvrdilo”, zaključila je Šnajder.


"NIJE TAČNO DA JE MILOŠEVIĆ IZGUBIO KOSOVO!" Šok intervju ruskog eksperta: O Ćosiću, podeli Kosova, MAFIJI, Tačiju, Đukanoviću, Amfilohiju... | Najnovije vesti - Srbija danas\n24.06.2019. • 14:06 Srbija Danas/Novosti\n- O čemu može da se uopšte razgovara sa kosovskim Albancima, kad oni stalno pokazuju da nisu spremni ni na kakav kompromis? Oni su uspeli da dobiju daleko više nego što su sanjali zahvaljujući svojim zaštitnicima, pre svega Amerikancima. I sada kad bi trebalo da se postigne kompromis sa Beogradom, oni to ne žele, jer je logika prištinskih političara "što da dajemo nešto što smo već dobili". Kad bi iskreno hteli da pomognu Srbiji, Amerikanci i zapadna Evropa bi mogli da nateraju rukovodstvo u Prištini da bude razumno u svojim ambicijama. Oni koji su kosovskim Albancima dali državu mogu i da ih "vaspitavaju", odnosno da ih dovedu na put kompromisa - kaže dr Konstantin Nikiforov, direktor Instituta za izučavanje Balkana i slovenskih naroda Ruske akademije nauka.\nFoto: Twitter/Printscreen/VOSTOK Vesti\n- To je trik pomoću kojeg Pacoli hoće da umiri Srbe. Bez jasne granice sa (tzv.) Kosovom, oni će i dalje zauzimati prostor u južnim delovima Srbije i kretati se ka severu.\nAngela Merkel je više puta isticala kako je protiv stvaranja "velike Albanije".\n- Zapadu je teško da prizna da je stvorio (tzv.) državu na čijem čelu su ljudi sa kriminalnim dosijeima. Naravno da ucenama Tačija i Rame (tzv.) Kosovo i Albanija ne mogu da uđu u Evropsku uniju. Već sada su u zapadnoj Evropi osetili šta znači albanska mafija, koja se bavi prodajom droge i prostitucijom. Iako albanska mafija već pravi velike probleme Zapadu i o tome sve češće pišu tamošnji listovi, političari ćute, a policija u nekim zemljama to glasnije, a negde tiše govori.\n- Oni koji su poklonili Albancima (tzv.) državu i kasnije od toga imali materijalne koristi, naravno, hvale rukovodstvo u Prištini. Što se tiče kritika američkog ambasadora, to se radi kako bi ostavili utisak kako su pravični. Znali su i ranije u Beloj kući i Pentagonu ko su Tači, Haradinaj i njihovo društvo, jer su bili na američkoj listi terorista. Međutim, skinuli su ih sa liste i sarađivali kad im je OVK bio potreban kao saveznik. I sada bi mogli da ih smene jer su činovnici u Vašingtonu prave gazde Kosova.\nTagovi: Slobodan Milošević, Kosovo, KIM, Konstantin Nikiforov


Treći protest u Prokuplju ‚‚Jedan od pet miliona'' - Prokuplje VESTI\nNaslovna strana » Aktuelnosti » Treći protest u Prokuplju ‚‚Jedan od pet miliona“\nTreći protest u Prokuplju ‚‚Jedan od pet miliona“\nVečeras je u Prokuplju na Trgu Topličkih junaka održan treći protest građana protiv režima Aleksandra Vučića. „Došlo je vreme da rukovodeća mesta u državi preuzmu obrazovani i pošteni ljudi“, rekao je okupljenima student iz Prokuplja Predrag Lukuć i dodao da mladi više neće odlaziti u inostranstvo, prenosi portal ‚‚B92“.\nilustracija, foto: Prokupačke vesti\n„Shvatili smo da oni upravo to i žele, ; kao bi mogli da rade šta hoće i kako ne bi imao ko da ih smeni sa vlasti, kazao je Lukuć.\nOrganizatori su pozvali da im se na protestima, koji se u znak podrške beogradskim „Jedan od pet miliona“ u Prokuplju održavaju svake subote, pridruže lekari, profesori i drugi obrazovani ljudi.\nTakođe su pozvali da im se priključe i svi nazadovoljni građani aktuelnom vlašću korumpiranih ljudi kojima je lična dobit jedini interes i ništa im ne znači pripadnost bilo kojoj partiji samo da su oni na vlasti. „Dosta nam je istih ljudi, prelatača, koji prelaze iz jedne u drugu partiju zarad lične koristi, poručili su okupljeni .\nVečeras su ranijim zahtevima za smenu aktuelnih gradskih funkcionera SNS i njihovih koalicionih partnera, pridodata i dva nova. Okupljeni traže „da cenu rada formiraju inostrani poslodavci i radnici u njihovim fabrikama a ne političari i besplatan gradski prevoz za sve učenike i penzionere“.\nNoseći transparente na kojima je pisalo „lopovi i nećemo sendviče“ sa pištaljkama, učesnici protesta su ;prošetali glavnom prokupačkom ulicom do zgrade Doma kulture .\nDeo teksta: B92\nTagovi: jedan od pet milionaprokuplje protestiprotestiprotesti u prokuplju\nLjudi su se opametili napokon i vise ne vlada neki strah\nLjudi treba da izadju na ulice i da pokazu nezadovoljstvo


Nikon AF-S 105mm f/2.8G ED-IF VR Micro / Objektivi - Fotodiskont Beograd Srbija\nNaslovna Proizvodi Objektivi Nikon AF-S 105mm f/2.8G ED-IF VR Micro\nNikon AF 105mm/2.8G VR Micro je objektiv najnovije generacije, konstruisan kako za širokoformatne, tako i za dSLR aparate sa APS-C senzorom. Ima ugrađen sistem optičke stabilizacije slike (VR), druge generacije, koja daje odlične rezultate kada se slika iz ruke. Poboljšanih optičkih mogućnosti u odnosu na...\n€ 826 97.138 RSD Prebaci u RSD\n€ 867 101.994 RSD\nNikon AF 105mm/2.8G VR Micro je objektiv najnovije generacije, konstruisan kako za širokoformatne, tako i za dSLR aparate sa APS-C senzorom. Ima ugrađen sistem optičke stabilizacije slike (VR), druge generacije, koja daje odlične rezultate kada se slika iz ruke. Poboljšanih optičkih mogućnosti u odnosu na prethodne modele, sočivo sa najnovijim premazom koje redukuje neželjene refleksije.\nFokus Minimum (cm) 31.4\nDimenzije (mm) 83 x 116\nCena sa popustom: € 11,827


Beta 24. maja 2019. 13:25\nPoslanik Narodne stranke Miroslav Aleksić poručio je danas da opozicija neće učestvovati na sednici Skupštine o Kosovu u ponedeljak 27. maja, kao i da će Izveštaj o Kosovu, u kojem se, kako je rekao, „ne vidi koja je pozicija Srbije“, najverovatnije komentarisati iz hola Skupštine.\n„U izveštaju ne piše koji je sledeći potez Srbije. Znamo da Albanci žele nezavisnost i svoju državu u čemu im je sadašnja srpska vlast pomogla, ali se ne vidi šta želi Srbija. Da li nastavljamo da se pridržavamo Rezolucije 1244 i Ustava po kojem je Kosovo autonomna pokrajina? U izveštaju se ne vidi da li je to i dalje naša pozicija“, rekao je Aleksić na konferenciji za novinare u Skupštini.\nOn je kazao da opozicija neće prisustvovati sednici o Kosovu, jer, kako je rekao, „nisu ostvareni uslovi za normalan dijalog“ i da će o izveštaju govoriti ili holu Skupštine ili će smisliti neki drugi način da iznesu stavove o njemu i daju predloge.


Gran pri "Sofesta" filmu Vinka Brešana\nGran pri „Sofesta“ filmu Vinka Brešana\nTanjug 6. jula 2019. 20:28\nSOPOT – Gran pri 48. Filmskog festivala u Sopotu – „Sofest“ pripao je filmu „Koja je ovo država“ u režiji Vinka Brešana i produkciji kuća „Interfilm“ i „Zillion film“, saopštio je večeras žiri u sastavu: Radoslav Zelenović (predsednik), Jovana Gavrilović i Dejan Dabić.\nŽiri je u obrazloženju istakao da ova kompleksna filmska priča, ispričana nelinearnom dramaturgijom, u kojoj se kombinuju san i java, komični i dramski elementi, u suštini je melanholična satira koja opisuje stanje duha u našem regionu, primetivši da je svaki segment filma, od glume do kamere i muzike, uklopljen u jednu neraskidivu celinu.\nNagrada za najbolju režiju dodeljena je Goranu Markoviću za film „Delirijum tremens“ u kome je, prema oceni žirija, priču o glumcima i glumi podigao na nivo univerzalne metafore virtuoznim filmskim rukopisom, čime je još jednom potvrdio svoje mesto među klasicima domaće kinematografije.\nNagrada „Mira Stupica“ za najbolju žensku ulogu dodeljena je Snežani Bogdanović za ulogu Ane u filmu „Šavovi“ u režiji Miroslava Terzića, koja „postepeno, suptilno, poput tkanja, izgrađuje psihološku studiju žene koja ne odustaje od potrage za sinom čak i onda kada njeni bližnji to smatraju uzaludnim“.\nNagrada „Bata Živojinović“ za najbolju mušku ulogu otišla je u ruke Tihomiru Staniću za ulogu Dagija u filmu „Delirijum tremens“.\nŽiri je ocenio da on sugestivno dočarao preispitivanje glumca koji se nalazi na životnoj i stvaralačkoj prekretnici i da je pritom još jednom demonstrirao široki repertoar glumačkih mogućnosti – od komičnih do dramskih.\nSpecijalno priznanje stručnog žirija dodeljeno je potshumno Nebojši Glogovcu za ulogu Goluba u „Južnom vetru“ reditelja Miloša Avramovića, kojom je, kako je istaknuto u obrazloženju, potvrdio ne samo svoju glumačku neponovljivost, kreirajući zastrašujući lik glavnog antagoniste filma, već je, poslao i svojevrsno upozorenje.\nSpecijalno priznanje za „negovanje pomalo zapostavljenog, važnog žanra naše kinematografije, dečijeg filma“, žiri je dodelio filmu „Zlogonje“ Raška Miljkovića, „filmu sa humanom porukom koji sa zadovoljstvom gledaju sve generacije“.


Kako se pravilno štiti i hidrira koža tokom leta: saveti za suvu i osetljivu kožu — Prirodno lepe — Stranica 1 od 2 — Lovesensa.rs\nPreterano izlaganje suncu leti je faktor koji kožu čini suvom i oštećenom. Iako suva i osetljiva koža podrazumeva adekvatnu brigu tokom cele godine, leto je vreme kada problem suve kože dobija poseban naglasak.\nTokom toplih letnjih dana počinjemo da uočavamo koliko su brzo primetne posledice dehidratacije na našoj koži. Zato je važno da poslušamo stručnjake i obratimo pažnju na ovaj važan deo svakodnevne nege. Saznajte kako da pravilno hidrirate i negujete svoju kožu\nTokom vrelih dana ne smemo zaboraviti na važnost hidratacije. Zdrava i hidrirana koža ima jedinstvenu blistavost koju odmah primetimo. S druge strane, iako možda nemamo neki akutan problem, siva i beživotna koža je jasan signal da bi trebalo da se posvetimo njenoj nezi. Suv ten bez sjaja je često posledica dehidratacije koja utiče nepovoljno na lepotu i zdravlje kože. Nedostatak vlažnosti onemogućava optimalan protok nutrijenata u ćelijama i smanjuje protok krvi, a kao posledicu imamo odsustvo zdravog rumenila i sjaja.\nŠta se događa u telu ako svakog dana uzimate jogurt i pola kašičice kurkumeJogurt ostavlja duži osećaj sitosti i podstiče rad probave. Kombinacija kurkume i jogurta se zbog svoje nutritivne vrednosti u…\nUkoliko je dehidratacija dugotrajna, ona može ostaviti i dugoročne posledice, poput epidermalne ili dermalne dehidratacije. Ako nam gornji slojevi kože nisu hidrirani, pojaviće se sitne linije i borice (dehidratacione bore). Dermalna dehidratacija ostavlja i vidljivije posledice: gube se nutrijenti u dubljim slojevima kože, što dovodi do propadanja kolagena i elastina, a to utiče na pojavu dubokih bora i gubitak tonusa kože.


IZVOR: b92.net | ČETVRTAK, 15.10.2020 | 11:54\nNaučnici su oduvek smatrali da sećanja o detinjstvu počinju sa tri i po godine života. Sada, međutim, kalifornijski naučnici sa Univerziteta Dejvis, tvrde da se sećamo i onoga što se desilo kada smo imali dve godine.\nPronađeno je područje mozga odgovorno za memoriju, koje može da se aktivira čak i pre nego što dete počne da govori.\nTim, predvođen naučnicom Simonom Geti, posmatrao je hipokampus, malu strukturu duboko u centru mozga. Zapazili da je hipokampus aktivniji kad je detetu pevana uspavanka, koju je dete već čulo. Područje nije bilo stimulisano kada je svirana nova pesma ili kada ju je pevao drugi glas, drugim ritmom, tempom i ključem.\nNajjači odgovor, kako pokazuju snimci magnetske rezonance, bio je kod onih koji su se sećali mesta na kojima su čuli pesmu i igračke koja je sa pesmom bila povezana.\nAmerički naučnici kažu da ovo naglašava ulogu hipokampusa u ranom razvoju ljudske epizodne memorije, a to znači sposobnost sećanja gde se nešto dogodilo i šta je povezano sa time.\nDečja amnezija, koja se odnosi na nesposobnost ljudi da se sete događaja iz najranijeg perioda života, ceo vek je tema rasprava brojnih psihologa.\nNaučnici su verovali da se amnezija odnosi na decu mlađu od 3,5 godine. Nova studija, međutim, pokazuje da ipak počinjemo da se sećamo događaja od druge godine života. Ženske osobe imaju bolju memoriju od muških, i u proseku se više sećaju "unazad" nego muškarci.\nPostoje različite teorije o tome zašto se smatralo da sećanje započinje sa 3 i po godine. Najkontroverznija je teorija Sigmunda Frojda koji je verovao da je to odgovor na seksualnu represiju.\nPređašnja istraživanja su, takođe, pokazala da bebe od šest meseci mogu da formiraju kratkotrajnu i dugotrajnu memoriju koja traje minutama, nedeljama, a možda i mesecima.\nDeca predškolskog uzrasta sećaju se godinama unazad, ali nije bilo jasno da je li u tom ranom dobu memorija zaista autobiografska.


"Srbija neće ostati nema na gaženje sporazuma"\nOdlukom ustavnog suda o suspenziji Sporazuma o ZSO Priština ubija dijalog i svako međusobno poverenje, kaže direktor Kancelarije za KiM Marko Đurić.\nĐurić je rekao da ovaj čin Prištine znači gaženje, ubijaje, bacanje pod noge samog dijaloga i svakog poverenja koje je neophodno da postoji u dijalogu, i to iz krajnje prizemnih političkih ciljeva.\n"Srbija neće ostati nema pred bacanjem pod noge i pred gaženjem osnova Briselskog sporazuma i temelja našeg razumevanja sa Prištinom - da na mirnoj osnovi i u međusobnom dijalogu tražimo rešenja za sve probleme, a ZSO je fundamentalna i najvažnija obaveza iz tog sporazuma", rekao je Đurić.\nNavodeći da ova odluka sigurno ne pada slučajno dan nakon fijaska koji je Priština doživela u Unesku, Đurić je izrazio uverenje da ćemo baš kao što smo istrajnošću, upornošću i posvećenim radom uspeli da zaštitimo naše svetinje u pokrajini, uprkos ovom neodgovornom činu "izgurati" naše i doći do naših ciljeva na Kosovu i Metohji kada je reč o pravima za naš narod.\nKako je ocenio, ovakav potezi Prištine pokazuje koliko je premijer Aleksandar Vučić pre nekoliko dana bio u pravu kada je rekao da Priština nema ni najmanju nameru da sprovodi ono što je Briselskim sporazumom dogovoreno.\nĐurić kaže da se postavlja pitanje ako ZSO za Prištinu ne postoji kao deo Brisleskog sporazuma da li je za Prištinu Briselski sporazum uopšte postojeći i da li ima ikakve ambicije i planove da ono za šta su njeni najviši predstavnici dali reč sprovodi u delo.\n"Nama se čini da Priština ne da ne ispunjava svoje obaveze u dobroj veri, nego da Priština na najeklatantniji, najočigledniji, najvidljivi i na najbrutalniji mogući način gazi svoje obaveze koje je preuzela prema centralnoj vladi u Beogradu i prema Briselu", rekao je Đurić.\nOcenio je i da su vođe sepratističkog pokreta u Prištini nezadovoljne sopstvenim fijaskom u unutrašnjoj politici i na međunarodnom planu posegle za rušenjem temelja odnosa Beograda i Prištine, a to je Briselski sporauzum.\n"Nećemo ostati nemi na gaženje. Kao što smo štitili nase interese kada je reč o slučaju Unesko, tako ćemo zaštiti i naše interese ovde i budite sigurni da ZSO, uprkos tome šta rade i govore vođe sepratističkog i iredentističkog pokreta, ostaje u samom vrhu prioroteta politike Vlade Srbije", istakao je Đurić.\nKosovski ustavni sud je u vezi sa zahtevom za ocenu ustavnosti odluke o formiranju ZSO, jednoglasno odobrio privremenu meru kojom se obustavlja sprovodenje daljih pravnih radnji u procesu formiranja ZSO.\n22.10.2021 Olivera Radić dobitnica nagrade za novinarsku humanost "Đoko Vještica" (264)\n22.10.2021 Osmani: Dva ruska zvaničnika proglašena personama non grata (234)\n22.10.2021 Vlast i opozicija na Kosovu: Cilj dijaloga međusobno priznanje sa Srbijom (166)


Novi modeli Olympus FE serije fotoaparata – Personal magazin\nOlympus predstavlja četiri nova modela FE serije (FE-5020, FE-4000, FE-46, FE-26) koji poseduju najmoderniju tehnologiju, a toliko su jednostavni za korišćenje da svako može u njima uživati. Ovi cenovno pristupačni…\nOlympus predstavlja četiri nova modela FE serije (FE-5020, FE-4000, FE-46, FE-26) koji poseduju najmoderniju tehnologiju, a toliko su jednostavni za korišćenje da svako može u njima uživati.\nOvi cenovno pristupačni modeli će sigurno biti hit kod korisnika koji žele kvalitetne slike bez obzira na raspoloživi budžet. Najnoviji 12 Megapikselni FE fotoaparati imaju do 5x super širokougaoni optički zoom za izvrsne panoramske fotografije ili krupne kadrove udaljenih objekata.\nTri vrhunska modela izgledaju posebno privlačno zavaljujući dvoslojnoj kristalnoj sedefastoj površini. Uz to, svi modeli poseduju novu praktičnu funkciju AF praćenja koja osigurava da će subjekti u pokretu uvek biti fokusirani. Tu su i Napredna tehnologija prepoznavanja lica i novi i-Auto način rada koji automatski prepoznaje pet najčešće korišćenih scena i prema tome automatski prilagođava postavke.\nNajnoviji FE modeli nude čak i inovativne Kreativne Filtre za sasvim novu dimenziju kreativnosti. Uz sve ove praktične karakteristike, ovi modeli su kompatibilni i s xD-Picture i microSD* karticama. Svaki je novi model dostupan u niz atraktivnih boja, a u trgovine dolaze u avgustu 2009.\nNovi modeli Olympus FE serije fotoaparata was last modified: July 22nd, 2009 by Redakcija


Julijana Kuzmić je lajkovala fotografiju na KLUB-u pre 52 minuta\nJulijana Kuzmić je lajkovala fotografiju na KLUB-u pre 53 minuta\nPretraživanje - Pečurke - stranica 2 / 4\nOlimpijada 2020 Hoće li proizvodi iz Fukušime biti posluženi na Olimpijskim igrama u T... Godinama japanska vlada pokušava da uveri potrošače da je hrana iz Fukušime sigurna uprkos nuklearnoj katastrofi. Sada se postavlja pitanje, hoće li se ova hrana poslužiti učesnicima Olimpijskih igara...\nProizvodnja šampinjona Šampinjoni iz Kovina traženi u Rusiji, Holandiji i Nemačkoj Potražnja za pečurkama iz kovinske fabrike porasla je toliko da ta fabrika širi pogon i pravi novu halu. Kako navode u toj fabrici, nova hala u kojoj će biti proširena proizvodnja šampinjona, biće naj...\nOrganske pečurke Zašto naše sušene pečurke najviše vole Evropljani? Pet različitih mikseva sadrže u sebi sušeni crni luk, praziluk, crvenu i zelenu papriku, tikvice ili kupus i obavezno sušene šampinjone. Pogodni su za kombinovanje uz različita jela, naročito veganska...\nOrganska proizvodnja Milan Kostić: Uz sertifikat EU lakše do inostranih klijenata Naši voćari i povrtari imali su uspešan nastup na ovogodišnjam sajmu FRUIT LOGISTICA u Berlinu. Na štandu Privredne komore Srbije u hali B / City Cube-u, uz "Ćirić agro", PIK "Južni Banat", "PDM Agrof...


Sudija, društvene mreže i "mač sa dve oštrice" - Društvo - Dnevni list Danas\nPočetna » Društvo » Sudija, društvene mreže i „mač sa dve oštrice“\nDušan Dakić27.11.2020. 16:54\nZbog trenutne epidemiološke situacije, sve više vremena provodimo na društvenim mrežama, koje su postale ne samo naš prozor u svet, nego i potreba kroz koju najbrže dolazimo do najnovijih vesti i drugih saznanja.\nUpravo kroz „lajkovanje“ određenih sadržaja, izražavamo i svoje lične stavove, među kojima i političke stavove.\nKoliko je opasno kada nosilac pravosudne vlasti javno izražava ili iznosi stavove na takav način?\nIzražavanje stavova uključuje i pisanje javnih komentara i postavljanje fotografija iz privatnog života, a što je postalo više nego aktuelno pitanje, upravo u trenutnoj situaciji kojoj se u ovom trenutku i ne nazire kraj.\nSudija mora u svakom trenutku da bude svestan da je korišćenje društvene mreže u punom kapacitetu koji društvena mreža omogućava „mač sa dve oštrice“.\nGeneralno, ono može dovesti da pada poverenja javnosti u pravosudne institucije, odnosno do narušavanja njihove nezavisnosti i objektivnosti, ukoliko se sudija neprimereno ponaša i komentariše na društvenim mrežama.\nSa druge strane, društveni mediji mogu da stvore veću mogućnost širenja sudijske stručnosti, povećavanje razumevanja zakona od strane javnosti, i što je možda najvažnije, dalje podsticanje okruženja otvorene pravde.\nSvedoci smo i jednog i drugog primera.\nIz istraživanja podataka o državama koje su donele propis koji se odnosi na pravo sudije da koristi društvene mreže kao što su Facebook, Instagram, Twitter i slično, možemo zaključiti da predmetna materija spada u oblast kojom se bave Etički odbori pri strukovnim udruženjima sudija.\nNa primer, „Smernice u odnosu na pitanje dozvoljene granice korišćenja naloga na društvenim mrežama sa aspekta profesionalne etike sudija i državnih tužilaca“ koje su usvojene 2018. godine od strane Komisije za etički kodeks sudija i Komisije za etički kodeks državnih tužilaca Republike Crne Gore, predviđaju takvo rešenje u situacijama bilo kakve dileme koja se tiče korišćenja društvene aplikacije od strane sudija.\nSasvim je moguće da su navedena „meka pravila“ Republike Crne Gore, možda i jedinstvena u Evropi.\nPolazna osnova za odgovore na najvažnija pitanja iz predmetne oblasti bi mogle biti i Neobavezujuće smernice o korišćenju društvenih medija od strane sudija (novembar, 2018. godine), usvojene od strane Globalne mreže za integritet pravosuđa, formiran pri Kancelariji Ujedinjenih Nacija za drogu i kriminal.\nNeobavezujuće smernice o korišćenju društvenih medija od strane sudija su u saglasnosti sa međunarodnim etičkim standardima koje proklamuje Bangalorski Kodeks sudijskog ponašanja, odnosno nezavisnost, nepristrasnost, integritet, pravičnost, jednakost i kompetentnost i marljivost sudije.\nDa li sudije smeju da imaju naloge na društvenih mrežama?\nLako je uočiti da se sudijska funkcija takođe transformiše i prilagođava vremenu u kojem se vrši, i da nije imuna od uticaja kojim je izložen svakodnevni život jedne zajednice.\nNa primer, više nego ranije, potrebno je da sudije govore više jezika, da se lakše povežu sa kolegama u drugim država i raspravljaju o pitanjima koja se tiču šire zajednice.\nIsto tako, sudije se sve više oslanjaju na tehnologiju u svom radu.\nNa primer u Švedskoj, u Osnovnom sudu u Malmeu, sudija ispituje svedoke običnim telefonskim razgovorom.\nDakle, pravosudni sistem se menja, usavršava, pa se menjaju i veštine koje bi trebalo da poseduje i sudija.\nKao posledica interneta, rad sudija je transparentniji više nego ikada, a kako je sudija član društvene zajednice, sudije poseduju i naloge na društvenim mrežama.\nZa razliku od podataka koji bi trebalo da budu dostupnu javnosti, a koji se odnose isključivo na profesionalne podatke o sudijama, na društvenim mrežama sudije (javno) izražavaju svoje lične stavove.\nSudije su članovi iste društvene zajednice i bez bilo kakve diskriminacije prema njima i sa pravom na slobodu izražavanja, zaslužuju da imaju ista prava kao i drugi članovi zajednice.\nSa druge strane, imajući u vidu pravila postupanja u sudnici, jasno je da sudija na društvenoj mreži ne vrši pravosudnu funkciju.\nDa li će koristiti sve opcije koje omogućavaju društvene mreže, drugo je pitanje.\nKoje društvene mreže sudije smeju da koriste?\nUkoliko je polazna pretpostavka da su društvene mreže pod istim uslovima podjednako dostupne svim članovima društvene zajednice, onda zbog zabrane diskriminacije, ali i slobode izražavanja, sudija bi mogao da koristi sve društvene mreže koje nisu zakonom zabranjene, direktno ili indirektno.\nMeđutim, imajući u vidu specifičnost funkcije koju obavljaju sudije u svakoj zajednici, u zavisnosti od karakteristika i namena društvenih mreža, sudije bi trebalo da posebno razmotre mogućnost da razdvoje svoje privatne i profesionalne naloge na društvenim mrežama, naročito iz razloga što sudije moraju u svakom trenutku da imaju potpunu kontrolu nad svojom profesionalnom pojavom u društvu.\nNa koji način sudije smeju da koriste društvene mreže?\nSudija sme da koristi svaku društvenu mrežu sve dok takva aktivnost ne šteti ugledu profesije koju obavlja, odnosno pravosudnom sistemu čiji je sastavni deo organ u kojem obavlja svoju funkciju.\nS obzirom da su sudije, nezavisne i samostalne prilikom odlučivanja, kako bi onda njihova aktivnost na društvenoj mreži mogla da utiče na ugled njihove profesije?\nNajaktuelniji primer bi mogla biti upravo aktivnost na društvenim mrežama u vreme radnog vremena u sudu, koja bi svakako morala biti isključena.\nSa druge strane, drastičniji primer bi mogao biti kome sudije šalju poruke putem društvenih mreža, da li se te osobe mogu identifikovati ili ne?\nU tom smislu, nosioci pravosudnih funkcija bi morali da se suzdrže od toga da svoje naloge učine dostupne svima, odnosno nalozi sudija bi morali biti zaključani i dostupni samo licima kojima lično oni dozvole pristup.\nKoji podaci se smeju iznositi na društvenim mrežama?\nMeđunarodni dokumenti ukazuju da bi sudije morale najpre da se suzdrže od iznošenja podataka koji utiču na njihovu nepristrasnost u predmetima u kojima postupaju, a zatim i u sve druge činjenice, okolnosti ili stavove koji dovode u pitanje njihovu nepristrasnost.\nSudija ne sme da ima predrasude, niti da se prikloni stereotipima, ili ekstremističkim stavovima suprotnim demokratskim vrednostima, jer takvo mišljenje nije poželjno u sudnici gde je javnost svakako prisutna, pa samim tim ista pravila se odnose i na društvene mreže koje su takođe javne.\nDa li sudija sme da navodi svoju funkciju na društvenim mrežama?\nNema jasnog odgovora. S obzirom da sudije u Republici Srbiji biraju Visoki savet sudstva i Narodna skupština Republike Srbije, i da su imena sudija objavljena u Službenom glasniku, za njih važi pretpostavka da su svi građani Republike Srbije upoznati sa njihovim imenima i nešto bližim podacima.\nNaravno, praksa pokazuje suprotno, naročito u urbanim sredinama, gde su sudije uglavnom anonimne u javnosti.\nU načelu, nije zabranjeno navođenje sudijske funkcije na društvenim mrežama, međutim, treba biti oprezan jer mišljenje i stav jednog sudije nikako ne odražava zvaničan i opšti stav i izjavu pravnog sistema kojem pripada, pa bi takvim dovođenjem u zabludu javnosti, krivica bila isključivo na strani sudije pojedinca, koji nije uspeo da napravi jasnu razliku između svog i stava pravosuđa.\nZanimljivo je da Neobavezujuće smernice o korišćenju društvenih medija od strane sudija iz 2018. godine, ostavljaju mogućnost da sudije koriste pseudonime na društvenim mrežama, s tim što i dalje njihova aktivnost na društvenim mrežama mora biti u saglasnosti sa etičkim standardima i postojećim pravilima struke.\nRazmena ličnih informacija, fotografija i komentara iz privatnog života\nU odnosu na razmenu ličnih informacija, fotografija i komentara iz privatnog života, sudije moraju biti svesne da se sve navedeno kasnije može koristiti kao vid pritiska na njihovu nepristrasnost, objektivnost i integritet.\nNije dobro, ni da sudija iznosi privatne činjenice koje se posredno odnose na predmete u kojima postupa.\nNa primer, kada planira da koristi godišnji odmor, ili da najavi duže odsustvo sa rada unapred, ili da iznosi informacije o svojim dnevnim kretanjima, recimo u koliko će sati biti na određenom mestu i zašto (teretana, bioskop, pozorište itd.).\nDakle, razmena ličnih informacija i fotografija, te komentara iz privatnog života nije zabranjena, ali je ipak za ovakve postupke neophodan viši stepen pažnje, te ukoliko sudija nije siguran da je takav vid komunikacije zaštićen, trebalo bi da se uzdrži od iste, a sve u cilju zaštite dostojanstva struke.\n„Prijateljstvo“ sudije i drugih korisnika društvene mreže\nBilo bi bolje umesto termina „prijateljstvo“ koristiti termin „povezivanje“, a koje bi realnije objasnilo kontakte na društvenim mrežama.\nPrijateljstva u sajber svetu ne postoje kao realna prijateljstva, i sajber prostor služi isključivo za povezivanje korisnika iz različitih ličnih ili poslovnih razloga.\nTako i sudije, kao korisnici mogu da se povezuju sa drugim korisnicima iz različitih razloga i motiva.\nNeke društvene aplikacije preporučuju korisnicima druge korisnike, a sve radi povezivanja i upravo na osnovu zajedničkih interesovanja.\nU takvim situacijama, sasvim je realno da stranka u postupku pred sudom bude „povezana“ sa sudijom na nekoj od društvenih mreža.\nOvakva činjenica ne bi trebalo da bude razlog za njegovo/njeno izuzeće u postupku, osim ukoliko je sudija razmenjivao-la sa strankom u postupku sadržaj koji može ili koji utiče na njegovu-njenu nepristrasnost i objektivnost da postupa u postupku.\nSudija ne bi smeo da dozvoli situacije koje bi kod prosečnog posmatrača mogle stvoriti utisak pristrasnosti sudije u konkretnom postupku pred sudom.\nU skladu sa Neobavezujućim smernicama o korišćenju društvenih medija od strane sudija, ukoliko drugi korisnik društvene mreže vređa sudiju ili ga na drugi zakonom neprimeren način uznemirava, sudija bi trebalo da se uzdrži od direktnog javnog odgovora ili identične aktivnosti korisnika koji ga je vređao.\nU slučaju sumnje u dozvoljenost korišćenja društvenih mreža, sudija bi trebalo da zatraži mišljenje Etičkog odbora nekog od strukovnih udruženja.\nAutor je sudija Osnovnog suda u Novom Sadu i član Foruma sudija Srbije\nDruštvene mrežeDušan DakićJUKOMpodacisudijeVirtuelna poznanstva


Niška televizija » Obroci iz Narodne kuhinje i za druge ugrožene Nišlije (VIDEO)\nObroci iz Narodne kuhinje i za druge ugrožene Nišlije (VIDEO)\nObjavljeno 21.10.2014. 13:38\nPosle sastanka predstavnika Grada, Studentskog centra i Crvenog krsta dogovoreno je da se na mesečnom nivou ažuriraju podaci korisnika Narodne kuhinje, kako se hrana ne bi bacala, rekao je za NTV gradski većnik Branislav Ranđelović.\nUkoliko bude viškova kuvanih obroka, narednih dana otvoriće se još jedan punkt, najverovatnije pri Crvenom krstu gde će se prema listi Centra za socijalni rad hrana deliti i drugim socijalno ugroženim Nišlijama.\nUmesto 2.500 korisnika Narodne kuhinje, od 1. oktobra tople obroke preuzima oko 600 Nišlija. Na taj način, prema informacijama Crvenog krsta, propada oko 2000 obroka. Problemi oko funkcionisanja Narodne kuhinje biće prevaziđeni, potvrdio je posle sastanka predstavnika Studentskog centra, Crvenog krsta, resorne uprave i Centra za socijalni rad, gradski većnik Branislav Ranđelović\nUkoliko se dogodi da korisnici Narodne kuhinje ne preuzmu obroke koji im pripadaju, Ranđelović najavljuje će se otvoriti još jedan punkt, najverovatnije pri Crvenom krstu, gde će se prema listi Centra za socijalni rad hrana deliti i drugim socijalno ugroženim Nišlijama.\nStudentski centar je 1. oktobra počeo da priprema kuvana jela za 2500 radno nesposobnih Nišlija. Tako će biti do marta 2015, jer je rebalansom gradskog budžeta predviđeno još 20 miliona dinara za socijalu.\nOstaci kuće iz bakarnog doba otkriveni na Humskoj čuki (VIDEO)\n„Mediana“: Čisto! Da nam bude bolje! (VIDEO)